<QUEST VERSION="2"><TI><TI-INTRO>Infotunni küsimus <QREF QID="H-2011-000016">H-000016/2011</QREF></TI-INTRO><TI-DEST><INST TYPE="CS">nõukogule</INST></TI-DEST><TI-SESSION>2011 veebruar osaistungjärk</TI-SESSION><TI-RULES-EP>Kodukorra artikkel 116</TI-RULES-EP><TI-AUTHOR><PERSON ID="96681">Vilija Blinkevičiūtė</PERSON> <GRPOL GRPOLID="2949">(S&amp;D)</GRPOL></TI-AUTHOR></TI><OBJECT OBJID="OBJ000016">Teema: Puuetega isikute ja neid esindavate organisatsioonide osalemine puuetega isikuid mõjutavate otsuste tegemises</OBJECT><CONTENT><PARA>Komisjoni avaldatud Euroopa strateegia puuetega inimeste heaks (2010–2020) puudutab ligikaudu 80 miljonit puudega inimest ELis. Komisjon on nimetanud kaheksa võtmevaldkonda: ligipääs, osalemine, võrdsus, töö, haridus ja koolitus, sotsiaalkaitse, tervis ning välistegevus. ELi institutsioonid ja liikmesriigid peaksid seda strateegiat ühiselt rakendama. ÜRO puuetega inimeste õiguste konventsiooni kohaselt peavad liikmesriigid, kes võtavad vastu puuetega inimesi mõjutavaid otsuseid, tihedalt konsulteerima puuetega isikute ja neid esindavate organisatsioonidega ning neid otsustamisse kaasama. Kahjuks ei sisalda uus strateegia sätet sellise konsulteerimise kohta.</PARA><PARA>Kas nõukogu on võtnud konkreetseid meetmeid tagamaks, et järgitakse ÜRO puuetega inimeste õiguste konventsioonis sätestatud põhimõtet, et puuetega inimeste osaluseta ei võeta puuetega inimesi puudutavaid meetmeid? Kuidas suhtub nõukogu ettepanekusse moodustada puuetega isikute komisjon (Disability committee), mis annab aru tööhõive, sotsiaalpoliitika, tervishoiu ja tarbijakaitseküsimuste nõukogule (EPSCO) ja mida juhib Euroopa Liidu eesistujariik? Kas nõukogu nõustub, et see tagaks parema kaasamise komisjoni ja liikmesriikide poolt ÜRO puuetega inimeste õiguste konventsiooni rakendamisel?</PARA></CONTENT></QUEST>