<QUEST><TI><TI-INTRO>SUULINE KÜSIMUS <QREF QID="H-2010-0034">H-0034/10</QREF></TI-INTRO><TI-SESSION>Küsimuste tunniks osaistungjärgul - veebruar 2010</TI-SESSION><TI-RULES-EP>vastavalt kodukorra artiklile 116</TI-RULES-EP><TI-AUTHOR>esitaja: <PERSON ID="96955">Catherine Bearder</PERSON></TI-AUTHOR><TI-DEST><INST TYPE="COM">Euroopa Komisjonile</INST></TI-DEST></TI><OBJECT OBJID="OBJ0034">Teema: Haitilt pärit laste kaubitsemise eesmärgil Euroopa Liitu toomine ja adopteerimine</OBJECT><CONTENT><PARA>Hiljuti toimunud maavärin Haitil on hävitanud juba sadu tuhandeid inimelusid, aga arvutu hulga orvuks jäänud ja kaduma läinud laste jaoks võivad suurimad õudused olla alles ees. UNICEF on teatanud mitmest juhtumist, kui lapsed viidi Haitilt välja ilma asjakohase menetluse ja vajalike dokumentideta.</PARA><PARA>Milliseid samme kavatseb komisjon teha selle kindlustamiseks, et ühtegi neist lastest ei tooda Euroopa Liitu või viida üle liidu piiride kaubanduslikul eesmärgil ja et Euroopa Liidus adopteeritavate laste puhul võetakse tavapäraseid kaitsemeetmeid?</PARA><PARA>Milliseid samme teevad Haitil tegutsevad ELi esindajad selleks, et aidata Haiti valitsusel suurendada valvet riigi piiridel, et hoida ära laste ebaseaduslik Haitilt väljaviimine?</PARA><PARA>Kui mitu ELi liikmesriiki on juba kiirendanud Haiti orbude seaduslikku riiki toomist, siis milliseid jõupingutusi on komisjon teinud, et võtta vastu ELi ühine seisukoht Haiti laste kiirendatud adopteerimise suhtes ja vältida veel nõuetekohaselt hindamata laste ELi toomist?</PARA></CONTENT></QUEST>