<QUEST><TI><TI-INTRO>SUULINE KÜSIMUS ARUTELUGA <QREF QID="O-2006-0003">O-0003/06</QREF></TI-INTRO><TI-RULES-EP>vastavalt kodukorra artiklile 108</TI-RULES-EP><TI-AUTHOR>esitaja: <PERSON ID="4562">Giuseppe Gargani</PERSON> <COMMITTEE COMMID="823">Õigusasjade komisjon</COMMITTEE>i nimel</TI-AUTHOR><TI-DEST>Euroopa Komisjonile</TI-DEST></TI><OBJECT OBJID="OBJ0003">Teema: Juristid ja üldine huvi toimiva õigussüsteemi vastu</OBJECT><CONTENT><PARA>Kas Euroopa Komisjon arvab, et õigussektori vabade elukutsete, eelkõige juristide, notarite ja maksukonsultantide elukutse spetsiifilisus võrreldes muu majandustegevusega tuleneb nõutavast kõrgkvalifikatsioonist, vajadusest luua elukutse esindajate ja nende klientide vahel usaldusel rajanev suhe, nende rollist õigusabi kättesaadavusel ja õigusemõistmisel, puudulikust teabest ning kõrvalmõjudest, mis mõjutavad kutseliste õigusteenuste osutamist üldisemalt? Milliseid samme ja meetmeid kavatseb Euroopa Komisjon võtta kõnealuse sektori spetsiifilisusega arvestamiseks?</PARA><PARA>Kas Euroopa Komisjon arvab, et riiklikud eeskirjad ja õigusala esindajate nagu notarite ja juristide kutseorganisatsioonide omal vastutusel kehtestatud eneseregulatsioon on otsustava tähtsusega kutseala sõltumatuse tagamisel, mis on tasakaalustatud õigussüsteemis hädavajalik, et tagada teenuste kvaliteet ja väärtuspõhiste standardite kasutusele võtmine ning kõnealuste eeskirjade järgimine professionaalselt ja kutse-eetika nõudeid austades? Kuidas kavatseb Euroopa Komisjon arvesse võtta neid otsustava tähtsusega seiku?</PARA><PARA>Kas komisjon tunnistab, et Euroopa Kohtu pädevus ei takista liikmesriikidel kehtestada kohustuslikke tariife, kuna asutamislepingu artikleid 81 ja 82 kohaldatakse ainult ettevõtja algatusel toimuva konkurentsivastase tegevuse puhul? </PARA><PARA>Kas komisjon tunnistab, et liikmesriikidel on õigus kehtestada kohustuslikke tariife, et arvesse võtta üldist huvi, tarbijate huvi ja kaitsevad kõlbelisuse ning eetika- ja kvaliteedinorme, mida esindavad juristid ja notarid ning millel põhineb nende klientide usaldus?</PARA></CONTENT></QUEST>