<QUEST VERSION="2"><TI><TI-INTRO>Suuliselt vastatav küsimus <QREF QID="O-2011-000296">O-000296/2011</QREF></TI-INTRO><TI-DEST><INST TYPE="CS">nõukogule</INST></TI-DEST><TI-RULES-EP>Kodukorra artikkel 115</TI-RULES-EP><TI-AUTHOR><PERSON ID="96932">Birgit Sippel</PERSON>, <PERSON ID="4519">Claude Moraes</PERSON>, <PERSON ID="96990">Carmen Romero López</PERSON>, <PERSON ID="96952">Sylvie Guillaume</PERSON>, <PERSON ID="96911">Tanja Fajon</PERSON>, <PERSON ID="96892">Roberto Gualtieri</PERSON>, <PERSON ID="96916">Rita Borsellino</PERSON><BRK/>fraktsiooni <GRPOL GRPOLID="2949">S&amp;D</GRPOL> nimel</TI-AUTHOR></TI><OBJECT OBJID="OBJ000296">Teema: Kinnipidamistingimused Euroopa Liidus</OBJECT><CONTENT><PARA>Nõukogu vastavalt Stockholmi programmile esitatud nõudmisel ja vastuseks Euroopa Parlamendi arvukatele nõudmistele avaldas Euroopa Komisjon hiljuti rohelise raamatu ELi kriminaalõiguse kohaldamisest kinnipidamise valdkonnas.</PARA><PARA>Rohelise raamatuga juhatatakse sisse sidusrühmade avatud arutelu, kus käsitletakse ELi tegevust kinnipidamistingimuste parandamiseks, eesmärgiga kindlustada vastastikune usaldus õigusalases koostöös. Raamatus käsitletakse olulisi teemasid, nagu kinnipidamistingimuste erinevate normide mõju sellele, kuidas kohaldatakse ELi õigusvahendeid, näiteks Euroopa vahistamismäärust ja Euroopa järelevalvekorraldust. Lisaks käsitletakse selles ELi tegevuse võimalikku osa sellistes valdkondades nagu eelvangistus, alternatiivsed meetmed ja laste kinnipidamistingimused, eesmärgiga parandada üleeuroopalistele kinnipidamistingimustele avaldatavat mõju.</PARA><PARA>Rohelise raamatu lisas rõhutatakse mitut murettekitavat küsimust, mis on seotud väga erineva olukorraga liikmesriikides, mis puutub kohtueelselt kinnipeetavate arvu, vanglate ülekoormatust ja vangide määra, sealhulgas lastest ja mittekodanikest kinnipeetavate määra. Euroopa Inimõiguste Kohus on ELi liikmesriike korduvalt hukka mõistnud kinnipidamistingimuste, eelvangistuse kestuse ja õigusemõistmise korralduse pärast. Kohus on tuginenud muu hulgas Euroopa Nõukogu piinamise tõkestamise komitee aruannetele.</PARA><PARA>Mida kavatseb nõukogu teha selleks, et kõigile kinnipeetavatele oleks tagatud ELi põhiõiguste hartas sätestatud põhiõiguste kaitse, pidades silmas kinnipidamistingimusi, puudulikku infrastruktuuri, vanglate ülekoormatust, alternatiivsete meetmete kuritarvitamist ja pikka eelvangistust, mille kohta Euroopa Inimõiguste Kohus on sageli kohtuotsuseid langetanud? Kuidas kavatseb nõukogu lahendada ELi pädevusse kuuluvaid probleeme, mis mõjutavad otseselt või kaudselt kinnipidamistingimusi ja kinnipeetavate põhiõiguseid, näiteks eelvangistuse kuritarvitamine ja alternatiivsete meetmete kasutamise soodustamine? Kuidas kavatseb nõukogu käsitleda mõju, mida kinnipidamistingimused avaldavad sellele, kuidas kohaldatakse ELi õigusalase koostöö oluliste vahendeid nagu Euroopa vahistamismäärus ja Euroopa järelevalvekorraldus?</PARA><PARA>Mida kavatseb nõukogu teha, et tagada Euroopa Komisjoni rohelise raamatu nõuetekohaste järelmeetmete võtmine?</PARA></CONTENT></QUEST>