<QUEST><TI><TI-INTRO>SUULINE KÜSIMUS ARUTELUGA <QREF QID="O-2007-0042">O-0042/07</QREF></TI-INTRO><TI-RULES-EP>vastavalt kodukorra artiklile 108</TI-RULES-EP><TI-AUTHOR>esitaja: <PERSON ID="4562">Giuseppe Gargani</PERSON> <COMMITTEE COMMID="823">Õiguskomisjon</COMMITTEE>i nimel</TI-AUTHOR><TI-DEST>Euroopa Komisjonile</TI-DEST></TI><OBJECT OBJID="OBJ0042">Teema: Euroopa osaühingu põhikiri ja neljateistkümnes äriühinguõiguse direktiiv - õigusloomemenetluse hetkeseis</OBJECT><CONTENT><PARA>A. Euroopa osaühing</PARA><PARA>Oma 1. veebruari 2007. aasta resolutsioonis P6_(2007)0023 (EÜ asutamislepingu artikli 192 teise lõigu alusel) palus Euroopa Parlament, et komisjon esitaks 2007. aasta jooksul õigusakti ettepaneku (EÜ asutamislepingu artikli 308 alusel) Euroopa osaühingu põhikirja kohta. Palve vastab teatises „Äriühinguõiguse ajakohastamine ja ettevõtte üldjuhtimise parandamine” (KOM(2003)0284 lõplik) esitatud komisjoni kavale teha Euroopa osaühingut käsitlev õigusakti ettepanek ajavahemikus 2006–2008. Vastavalt 26. mail 2005. aastal allkirjastatud institutsioonidevahelisele kokkuleppele võtab komisjon arvesse kõiki EÜ asutamislepingu artikli 192 alusel esitatud taotlusi ning annab neile viivitamatult ja piisavalt üksikasjaliku vastuse. On kuulda olnud – muuhulgas ka Eurochambres’i ja Businesseurope’i korraldatud sümpoosionil (pealkirjaga „Ja nüüd Euroopa osaühingu põhikirjast…”), mis toimus 15. mail 2007. aastal Brüsselis –, et komisjon ei lõpeta Euroopa osaühingu põhikirja ekspertiisi enne 2008. aasta veebruari.</PARA><PARA>B. Neljateistkümnes äriühinguõiguse direktiiv (registrijärgse asukoha muutmine)</PARA><PARA>Ülalmainitud teatises (KOM(2003)0284 lõplik) andis komisjon ühtlasi teada, et teeb ettepaneku võtta vastu neljateistkümnenda äriühinguõiguse direktiiv lühiajalise projektina ajavahemikus 2003–2005. Oma 4. juuli 2006. aasta resolutsioonis P6_(2006)0295 äriühinguõiguse hiljutiste arengute ja väljavaadete kohta kutsub parlament komisjoni üles lähitulevikus esitama ettepanek võtta vastu vastav direktiiv ning rõhutab, et kauaoodatud direktiiv täidaks äriühingute jaoks siseturusüsteemis haigutava tühimiku. Siiani pole komisjon esitanud kõnealuse direktiivi kohta ühtegi ettepanekut. <BRK/></PARA><PARA>Milline on Euroopa osaühingu   põhikirja ja neljateistkümnenda äriühinguõiguse direktiiviga seotud   õigusloomemenetluse ettevalmistuse hetkeseis? <BRK/></PARA><PARA>Millised on vastavate   toimikutega seotud sisulised probleemid, mille tõttu komisjon asjaomaste   menetlustega viivitab? <BRK/></PARA><PARA>Milliseid probleeme   veel esineb – lisaks sisulistele –, mille tõttu komisjon kõhkleb? <BRK/></PARA><PARA>Kas komisjon ikka jätkab   üldse oma ülesannet kujundada siseturg äriühingute jaoks välja ja kas   ta suhtub võetud kohustusse tõsiselt?</PARA></CONTENT></QUEST>