<QUEST><TI><TI-INTRO>SUULINE KÜSIMUS ARUTELUGA <QREF QID="O-2005-0113">O-0113/05</QREF></TI-INTRO><TI-RULES-EP>vastavalt kodukorra artiklile 108</TI-RULES-EP><TI-AUTHOR>esitaja: <PERSON ID="28299">Bogusław Sonik</PERSON>, <PERSON ID="28297">Jacek Saryusz-Wolski</PERSON>, <PERSON ID="28158">Gitte Seeberg</PERSON>, <PERSON ID="28124">Gunnar Hökmark</PERSON>, <PERSON ID="4258">Piia-Noora Kauppi</PERSON>, <PERSON ID="23746">Vytautas Landsbergis</PERSON>, <PERSON ID="28618">Valdis Dombrovskis</PERSON>, <PERSON ID="28424">Tunne Kelam</PERSON>, <PERSON ID="1429">Christopher Beazley</PERSON>, <PERSON ID="2025">Françoise Grossetête</PERSON>, <PERSON ID="28252">Richard Seeber</PERSON>, <PERSON ID="28571">Marie Panayotopoulos-Cassiotou</PERSON>, <PERSON ID="4260">Eija-Riitta Korhola</PERSON>, <PERSON ID="2110">Charlotte Cederschiöld</PERSON>, <PERSON ID="28126">Christofer Fjellner</PERSON>, <PERSON ID="28125">Anna Ibrisagic</PERSON>, <PERSON ID="4276">Anders Wijkman</PERSON>, <PERSON ID="28313">Ville Itälä</PERSON>, <PERSON ID="23853">Aldis Kušķis</PERSON>, <PERSON ID="23848">Rihards Pīks</PERSON>, <PERSON ID="23894">Anna Záborská</PERSON>, <PERSON ID="28173">Zita Pleštinská</PERSON>, <PERSON ID="28269">Jerzy Buzek</PERSON>, <PERSON ID="28274">Zdzisław Chmielewski</PERSON>, <PERSON ID="28275">Małgorzata Handzlik</PERSON>, <PERSON ID="28277">Stanisław Jałowiecki</PERSON>, <PERSON ID="28280">Filip Kaczmarek</PERSON>, <PERSON ID="23780">Bogdan Klich</PERSON>, <PERSON ID="28284">Barbara Kudrycka</PERSON>, <PERSON ID="28389">Zbigniew Kuźmiuk</PERSON>, <PERSON ID="23781">Janusz Lewandowski</PERSON>, <PERSON ID="28288">Jan Olbrycht</PERSON>, <PERSON ID="28296">Paweł Piskorski</PERSON>, <PERSON ID="28391">Zdzisław Podkański</PERSON>, <PERSON ID="23782">Jacek Protasiewicz</PERSON>, <PERSON ID="23787">Czesław Siekierski</PERSON>, <PERSON ID="23784">Janusz Wojciechowski</PERSON>, <PERSON ID="28300">Zbigniew Zaleski</PERSON>, <PERSON ID="28301">Tadeusz Zwiefka</PERSON>, <PERSON ID="28380">Marek Siwiec</PERSON>, <PERSON ID="28377">Lidia Geringer de Oedenberg</PERSON>, <PERSON ID="28382">Andrzej Szejna</PERSON>, <PERSON ID="28392">Józef Pinior</PERSON>, <PERSON ID="23717">Genowefa Grabowska</PERSON>, <PERSON ID="28373">Bogdan Golik</PERSON>, <PERSON ID="28374">Wiesław Kuc</PERSON>, <PERSON ID="28394">Dariusz Rosati</PERSON> ja <PERSON ID="28379">Adam Gierek</PERSON></TI-AUTHOR><TI-DEST>Euroopa Komisjonile</TI-DEST></TI><OBJECT OBJID="OBJ0113">Teema: Põhja-Euroopa gaasijuhtme ehk nn Balti torujuhtme rajamisega kaasnev oht looduskeskkonnale ja energiaohutusele</OBJECT><CONTENT><PARA>2000. aastal omistati Põhja-Euroopa gaasijuhtme projektile Euroopa Liidu ühishuvis oleva üleeuroopalise energiavõrgustiku staatus. Kavandatud torujuhtme süvaanalüüsi käigus on siiski ilmnenud olulisi probleeme, mida ei ole senini arutatud. Nende hulgas on negatiivne mõju Läänemere-äärsete riikide looduskeskkonnale ning osa ELi kuuluvate Kesk- ja Ida-Euroopa riikide energiaohutusele. Ilmnenud probleemid seavad kahtluse alla Balti torujuhtme ehitamise otsuse ning vajadus selgituste järele kasvab ehitustööde alguseks kavandatud tähtaja lähenedes.</PARA><PARA>Läänemeri on vähese veevahetumisega madal meri ning seega on ohtlike ainete kogunemise oht märkimisväärne. Kuna tegemist on ainulaadse ja tundliku ökosüsteemiga, on Rahvusvaheline Mereorganisatsioon liigitanud selle eriti tundlikuks merepiirkonnaks. Juba praegu on Läänemere põhjas tuhandeid tonne metalli, mis pärineb Teise maailmasõja aegsetest laevadest ja keemiarelvadest. Torujuhtme veealuseks pikkuseks on kavandatud 1189 km. Ehitustöödesse kaasatud ettevõtete otsus suurendada võimsust ja ehitada täiendav torujuhe suurendab keskkonnasaaste ohtu veelgi.</PARA><PARA>Samuti tuleks arvesse võtta tõsiasja, et Balti torujuhtme rajamine mõjutab negatiivselt kaheksa Euroopa Liitu kuuluva Balti- ning Kesk- ja Ida-Euroopa riigi energiaohutust. Need riigid ei jää mitte ainult ilma võimalusest kasutada alternatiivseid gaasiallikaid, vaid väheneb ka kahe olemasoleva torujuhtme (Yamal I ja Brotherhood) tähtsus transiidis. Lisaks ületab Balti torujuhtme maksumus vähemalt kolmekordselt alternatiivse torujuhtme (nagu Yamal II või Amber) rajamise kulud.</PARA><PARA>Millal ja kuidas plaanib komisjon Balti torujuhtme küsimusega tegeleda ning mida võetakse ette seoses Läänemere ohustatud keskkonna kaitsmisega; kuidas kavatseb komisjon ära hoida ELi kuuluvate Kesk- ja Ida-Euroopa riikide diskrimineerimise ja marginaliseerumise ELi energiapoliitikas? </PARA></CONTENT></QUEST>