<QUEST VERSION="2"><TI><TI-INTRO>Suuliselt vastatav küsimus <QREF QID="O-2011-000086">O-000086/2011</QREF></TI-INTRO><TI-DEST><INST TYPE="COM">komisjonile</INST></TI-DEST><TI-RULES-EP>Kodukorra artikkel 115</TI-RULES-EP><TI-AUTHOR><PERSON ID="4519">Claude Moraes</PERSON>, <PERSON ID="96886">Rosario Crocetta</PERSON>, <PERSON ID="96916">Rita Borsellino</PERSON>, <PERSON ID="96952">Sylvie Guillaume</PERSON><BRK/>fraktsiooni <GRPOL GRPOLID="2949">S&amp;D</GRPOL> nimel</TI-AUTHOR></TI><OBJECT OBJID="OBJ000086">Teema: Reageerimine Põhja-Aafrika ja Vahemere lõunapiirkonna rändevoogudele</OBJECT><CONTENT><PARA>Põhja-Aafrika poliitiliste revolutsioonide laine on toonud kaasa rändevood, kuna inimesed, eelkõige Liibüas, põgenevad ebastabiilsuse ja vägivalla eest. Siiani on see liikumine olnud pigem horisontaalne kui vertikaalne ja mõjutab peamiselt piirkonda ennast (Tuneesiat, Egiptust ja Alžeeriat). Siiski on teadete kohaselt ligikaudu 7000 tuneeslast saabunud ka Lampedusa saarele. Arvestades, et kõnealused liikumised seavad löögi alla nii naaberriikide suhtes näidatava kui ka ELi sisese solidaarsuse, sooviksime küsida järgmisi küsimusi.</PARA><PARA>– Mida kavatseb komisjon teha, et aidata kõnealuse piirkonna riikidel olukorraga toime tulla ja toetada neid, kes piirkonnast lahkuda ei saa ja kes võivad vajada rahvusvahelist kaitset?</PARA><PARA>– Arvestades migrantide kriitilist olukorda Lampedusal ja Evrosel, mida kavatseb komisjon teha, et panna Itaaliat ja Kreekat jõustama 2001. aasta ajutise kaitse direktiivi ja 2003. aasta vastuvõtu direktiivi?</PARA><PARA>– Arvestades teadete kohaselt Lampedusale saabunud saatjata alaealiste erilist kaitsetust, mida kavatseb komisjon teha selleks, et tagada nende piisav kaitse?</PARA><PARA>– Mida kavatseb komisjon teha põgenike, eriti rahvusvahelist kaitset vajavate varjupaigataotlejate ümberpaigutamiseks ELis ja liikmesriikide vahel?</PARA><PARA>– Mida kavatseb komisjon teha selleks, et luua liikmesriikide vahel süsteemsemad solidaarsusmehhanismid Vahemere piirkonda saabuvate migrantide ümberasustamiseks?</PARA><PARA>– Mida kavatseb komisjon pikemas perspektiivis teha selle tagamiseks, et ELi ühine varjupaigasüsteem saaks 2012. aastaks tegelikkuseks?</PARA></CONTENT></QUEST>