<QUEST VERSION="2"><TI><TI-INTRO>Suuliselt vastatav küsimus <QREF QID="O-2010-0155">O-0155/2010</QREF></TI-INTRO><TI-DEST><INST TYPE="COM">komisjonile</INST></TI-DEST><TI-RULES-EP>Kodukorra artikkel 115</TI-RULES-EP><TI-AUTHOR><PERSON ID="96821">Rui Tavares</PERSON>, <PERSON ID="96852">Cornelia Ernst</PERSON>, <PERSON ID="96858">Marie-Christine Vergiat</PERSON>, <PERSON ID="96748">Cornelis de Jong</PERSON>, <PERSON ID="26851">Nikolaos Chountis</PERSON>, <PERSON ID="96820">Marisa Matias</PERSON>, <PERSON ID="28134">Eva-Britt Svensson</PERSON><BRK/>fraktsiooni <GRPOL GRPOLID="2950">GUE/NGL</GRPOL> nimel</TI-AUTHOR></TI><OBJECT OBJID="OBJ0155">Teema: Andmebaasid romade kohta ja diskrimineerimine</OBJECT><CONTENT><PARA>29. septembril 2010 teatas komisjon, et saadab Prantsusmaale ametliku hoiatuskirja, milles nõutakse (vaba liikumise) direktiivi täielikku ülevõtmist, kui 15. oktoobriks 2010 ei esitata ülevõtmismeetmete projekti ja ülevõtmise üksikasjalikku ajakava, ning teise kirja konkreetsete küsimustega selle kohta, kuidas Prantsusmaa ametivõimud praktiliselt täidavad oma poliitilist lubadust tagada kindlalt ELi õigusaktide tõhus ja mittediskrimineeriv kohaldamine kooskõlas aluslepingute ja Euroopa Liidu põhiõiguste hartaga<FNREF FNIDREF="FN1"/>, sealhulgas küsimus selle kohta, kui kaua kehtib romade väljasaatmise kohta antud 5. augusti ringkiri. Valitsusvälised organisatsioonid on esitanud komisjonile tõendusmaterjali väljasaatmiste etnilise ja rassilise olemuse kohta ning Euroopa Parlament on kutsunud üles võtma Prantsusmaa ametivõimude suhtes meetmeid ka diskrimineerimise pärast.</PARA><PARA>Äsja ajakirjanduses avaldatud info kohaselt kasutab Prantsuse sandarmeeria romade kohta teavet sisaldavat andmebaasi MENS<FNREF FNIDREF="FN2"/>. Valitsusvälised organisatsioonid on esitanud kaebuse ebaseadusliku ja mitteametliku andmebaasi loomise kohta rassilise ja etnilise päritoluga seotud isikuandmete säilitamiseks ja on teatanud kaebuste esitamisest ka CNILile<FNREF FNIDREF="FN3"/> ja HALDEle<FNREF FNIDREF="FN4"/>, kuigi Prantsusmaa ametivõimud eitavad sellise andmebaasi olemasolu. Varem on immigratsiooniminister teatanud, et väljasaadetud romade biomeetrilised andmed sisestatakse andmebaasi OSCAR<FNREF FNIDREF="FN5"/> ja loomisel olevasse andmebaasi EDVIGE/EDVIRSP<FNREF FNIDREF="FN6"/>. Samas on andmeid selle kohta, et etnilisi ja rassiga seotud andmeid registreeritakse ka Madalmaades ja teistes ELi riikides ning et Itaalia ei võimalda romadel sotsiaalkortereid saada. Selliste sündmuste taustal arutatakse nõukogus „liikuvaid (rändavaid) kuritegelikke rühmitusi” käsitlevate järelduste projekti umbmääraseid mõisteid kasutades ning parlamenti teavitamata.</PARA><PARA>Kas komisjon on lojaalse koostöö põhimõtte kohaselt saanud Prantsusmaa ametivõimudelt soovitud teavet, sealhulgas kõnealuste andmebaaside olemasolu, nende iseloomu, eesmärgi, kasutamise ja selle tagajärgede kohta?</PARA><PARA>Milliseid algatusi kavatseb komisjon teha, arvestades uusi tõendeid romade diskrimineerimise ning siseriiklike ja Euroopa andmekaitse-eeskirjade rikkumise kohta ning valitsusvälistelt organisatsioonidelt saadud teavet romade diskrimineeriva kohtlemise kohta Prantsusmaal ja teistes liikmesriikides ja nende väljasaatmise kohta?</PARA><PARA>Millist täiendavat tõendusmaterjali komisjon vajab meetmete võtmiseks ka rassilisel ja etnilisel päritolul põhineva diskrimineerimise keelu rikkumise vastu?</PARA><PARA>Kas komisjon saab anda teavet romadega seotud ELi ja Euroopa institutsioonide algatuste kohta?</PARA><FN FNID="FN1">  http://europa.eu/rapid/pressReleasesAction.do?reference=IP/10/1207.</FN><FN FNID="FN2">  Rändlejate kuritegevuse ennetamise keskbüroo (OCLDI) andmebaas rändavate etniliste vähemuste kohta.</FN><FN FNID="FN3">  Riiklik andmekaitsekomisjon.</FN><FN FNID="FN4">  Diskrimineerimise vältimise ja võrdsete võimaluste amet.</FN><FN FNID="FN5">  Repatrieerimistoetuste statistika ja järelevalve vahend (Outil de Statistiques et de Contrōle de l'Aide au Retour), mille abil säilitatakse digitaalfotod ja kõik sõrmejäljed. Veel ühe etnilise ja rassilise päritolu kohta teavet sisaldava andmebaasi (STIC-Canonge) olemasolu avalikustati 2009. aastal ühes parlamendi raportis.</FN><FN FNID="FN6">  Üldist ja avaliku julgeoleku alast teavet sisaldavad andmebaasid (Exploitation documentaire et valorisation de l'information générale ja Exploitation documentaire et valorisation de l'information relative ą la sécurité publique).</FN></CONTENT></QUEST>