<QUEST VERSION="2"><TI><TI-INTRO>Suuliselt vastatav küsimus <QREF QID="O-2011-000286">O-000286/2011</QREF></TI-INTRO><TI-DEST><INST TYPE="CS">nõukogule</INST></TI-DEST><TI-RULES-EP>Kodukorra artikkel 115</TI-RULES-EP><TI-AUTHOR><PERSON ID="96815">Judith Sargentini</PERSON>, <PERSON ID="96736">Jan Philipp Albrecht</PERSON>, <PERSON ID="96821">Rui Tavares</PERSON>, <PERSON ID="28619">Tatjana Ždanoka</PERSON>, <PERSON ID="28409">Raül Romeva i Rueda</PERSON><BRK/>fraktsiooni <GRPOL GRPOLID="1107">Verts/ALE</GRPOL> nimel</TI-AUTHOR></TI><OBJECT OBJID="OBJ000286">Teema: Kinnipidamistingimused Euroopa Liidus</OBJECT><CONTENT><PARA>Komisjon on avaldanud rohelise raamatu ELi kriminaalõiguse kohaldamisest kinnipidamise valdkonnas ning konsulteerib praegu sel teemal sidusrühmadega. Rohelises raamatus rõhutatakse kinnipidamistingimuste seoseid mitmesuguste ELi vahenditega, näiteks Euroopa vahistamismääruse ja Euroopa järelevalvekorraldusega, ning näidatakse, et eelvangistus, laste olukord ja kinnipidamistingimused on küsimused, mille puhul EL võiks algatustega esineda.</PARA><PARA>Teatisel on lisa, millest nähtub, et olukord on liikmesriigiti väga erinev ja sageli murettekitav, seda eriti kohtueelselt kinnipeetavate arvu, vanglate koormatuse taseme ja ülekoormatuse, vangide määra ja mittekodanikest kinnipeetavate määra osas. Euroopa Inimõiguste Kohus on samuti ELi liikmesriike korduvalt hukka mõistnud kinnipidamistingimuste, eelvangistuse kestuse ja õigusemõistmise korralduse pärast, tuginedes muu hulgas Euroopa Nõukogu piinamise tõkestamise komitee aruannetele.</PARA><PARA>Mida on nõukogul kavas ELi tasandil teha, et liikmesriikides oleks tagatud kinnipeetavate põhiõiguste kaitse ja kinnipidamistingimuste parandamine?</PARA><PARA>Kas nõukogu möönab nõuetele mittevastavate kinnipidamistingimuste seost Euroopa vahistamismääruse täitmisega, mis eriti selgelt ilmneb kohtuasja C-396/11, Radu käigus tõstatatud küsimustest?</PARA><PARA>Kas nõukogu saab esitada konkreetsed statistilised andmed selle kohta, kui pika aja Euroopa vahistamismääruse alusel üle antud isikud keskmiselt eelvangistuses veedavad?</PARA><PARA>Kas nõukogu on valmis heaks kiitma menetluslikud nõuded kahtlusaluste eelvangistuses hoidmise kohta, kaasa arvatud läbivaatamise võimalus ja maksimaalne kinnipidamise aeg enne vabastamist?</PARA><PARA>Kas nõukogu on valmis esitama ELi õigusakti ettepanekuid, mis hõlmaksid Euroopa Nõukogu koostatud Euroopa vanglareeglistikku, eelkõige majutuse, tervishoiu kättesaadavuse ja õigusnõustamise valdkonnas?</PARA></CONTENT></QUEST>