<QUEST><TI><TI-INTRO>SUULINE KÜSIMUS ARUTELUGA <QREF QID="O-2008-0035-R01">O-0035/08/variant1</QREF></TI-INTRO><TI-RULES-EP>vastavalt kodukorra artiklile 108</TI-RULES-EP><TI-AUTHOR>esitaja: <PERSON ID="28120">Simon Busuttil</PERSON>, <PERSON ID="28397">Agustín Díaz de Mera García Consuegra</PERSON> ja <PERSON ID="28183">Patrick Gaubert</PERSON> <GRPOL GRPOLID="1102">PPE-DE</GRPOL> fraktsiooni nimel, <PERSON ID="1941">Roberta Angelilli</PERSON> <GRPOL GRPOLID="1108">UEN</GRPOL> fraktsiooni nimel</TI-AUTHOR><TI-DEST>Euroopa Komisjonile</TI-DEST></TI><OBJECT OBJID="OBJ0035">Teema: ebaseaduslik sisseränne, ELi välistegevus ja Frontex</OBJECT><CONTENT><PARA>Kevade ja ilusa ilma saabumisega on jälle alanud ebaseaduslike sisserändajate sissevool Vahemere ja Atlandi ookeani kaudu ning see paneb ELi lõunapoolsed liikmesriigid suure pinge alla. Paatidega tullakse Aafrikast Atlandi ookeani rannikult Kanaari saartele ja Vahemere lõunakaldalt Kreekasse, Maltale, Itaaliasse ja Hispaania lõunaossa.</PARA><PARA>On kindlalt teada, et ületulekut on ootamas tohutu hulk inimesi (peamiselt Lääne-Saharast, Mauritaaniast, Senegalist, Conakry linnast Guineas ja Liibüast) ning kuritegelikud organisatsioonid on valmis neid ära kasutama. Tulevased sisserändajad maksavad suuri rahasummasid, et saada võimalus väikese, meresõiduks kõlbmatu paadiga üle tulla, kuid sageli maksavad paljud neist kahjuks oma eluga. </PARA><PARA>Vaatamata komisjoni ja ELi piirivalveagentuuri Frontexi arvukatele jõupingutustele ei paista ebaseaduslik sisseränne siiski kontrolli all olevat ning Euroopa Parlament on mures, et liikmesriigid ei abista agentuuri piisavalt, eriti CRATEga seoses võetud kohustuste osas. </PARA><PARA>Ometi ei ole me sellise sisserändega silmitsi esimest aastat ning võiks eeldada, et liikmesriigid on selleks paremini valmistunud kui eelmistel aastatel. </PARA><PARA>– Kas komisjon leiab, et liikmesriigid on ebaseadusliku sisserände probleemiga tegelemiseks piisavalt hästi valmistunud? Milliseid kiireloomulisi taktikaid ja konkreetseid alalisi meetmeid on Frontex seni rakendanud, ja milliseid neist kavatseb ta ka edaspidi rakendada?</PARA><PARA>– Kas komisjon on kindel, et me ei näe sel aastal järjekordset draamat paljude inimelude kaotusega merel?</PARA><PARA>– Missugused katseprojektid ja muud algatused kolmandate riikidega (eriti transiidiriikidega) on selles küsimuses praegu teoksil? Missugused toimingud on Frontexil praegu teoksil või selleks aastaks kavandatud ning missugustes piirkondades?</PARA><PARA>– Kas komisjon on rahul, et liikmesriigid toetavad piisavalt Frontexit selle ülesannetes koordineerida nende tegevust ELi välispiiride kaitsmisel?</PARA><PARA>– Kas komisjon kavatseb laiendada nn kohustusliku solidaarsuse põhimõtet, kohustades liikmesriike abistama üksteist piiriküsimustes, eriti CRATE osas?</PARA></CONTENT></QUEST>