<QUEST VERSION="2"><TI><TI-INTRO>Suuliselt vastatav küsimus <QREF QID="O-2010-0144">O-0144/2010</QREF></TI-INTRO><TI-DEST><INST TYPE="COM">komisjonile</INST></TI-DEST><TI-RULES-EP>Kodukorra artikkel 115</TI-RULES-EP><TI-AUTHOR><PERSON ID="96824">Monica Luisa Macovei</PERSON><BRK/>fraktsiooni <GRPOL GRPOLID="2948">PPE</GRPOL> nimel</TI-AUTHOR></TI><OBJECT OBJID="OBJ0144">Teema: Rakendatud reformid ja areng Moldova Vabariigis</OBJECT><CONTENT><PARA>Moldova Vabariigi põhiseaduse muutmiseks 5. septembril 2010 korraldatud rahvahääletus kukkus ebapiisava hääletusprotsendi tõttu läbi. President Mihai Ghimpu on algatanud menetluse parlamendi laialisaatmiseks ja peatselt toimuvad ennetähtaegsed valimised. Lisaks poliitilisele arengule on demokraatlik valitsus algatanud reforme, mis vastavad ELi institutsioonide ootustele, kuid millel on riigisiseselt teatav poliitiline hind.</PARA><PARA>Moldova ja ELi suhete valdkonnas toimunud arengu tulemusel on algatatud läbirääkimised Euroopa Liidu vahelise assotsieerimislepingu sõlmimiseks ning viisarežiimi on liberaliseeritud. Samuti on EL andnud Moldovale makromajandusliku finantsabi kaudu 90 miljoni euro ulatuses laenu.</PARA><PARA>Viimase aja arenguga arvestades on ELi institutsioonidel vaja olla Moldova arenguga pidevalt kursis ja anda vajadusel abi.</PARA><PARA>1. Kuidas hindab komisjon Moldova rahvahääletuse tulemust ja millised on tema ootused eelseisvaks perioodiks?</PARA><PARA>2. Millist praktilist abi on komisjon valmis Moldova Vabariigile ja demokraatlikele jõududele eelseisval perioodil andma? Kuidas kavatseb komisjon toetada Moldovat struktuurireformide rakendamisel?</PARA><PARA>3. Millise ajakava järgi hakkavad eelolevatel kuudel toimuma poliitilised konsultatsioonid ja tehnilised kontaktid Moldova Vabariigiga? Kuidas võib eelnimetatud tegevus mõjutada enneaegseid valimisi?</PARA><PARA>4. Kuidas edenevad läbirääkimised assotsieerimislepingu üle ja viisarežiimi liberaliseerimine?</PARA><PARA>5. Kuidas kavatseb komisjon kontrollida Moldova Vabariigile antava makromajandusliku finantsabi kasutamist?</PARA><PARA>6. Milline on komisjoni praktiline panus Transnistria konflikti lahendamisse? Mida peaks komisjon tegema, et võtta aktiivsem roll nn 5 + 2 läbirääkimistes ja mida võetakse ette, et ametlikud läbirääkimised selles vormis saaksid võimalikult varsti jätkuda?</PARA><PARA>7. Mil viisil kavatseb komisjon parlamenti kõigist nendest küsimustest teavitada?</PARA></CONTENT></QUEST>