<QUEST VERSION="2"><TI><TI-INTRO>Infotunni küsimus <QREF QID="H-2010-0641">H-0641/2010</QREF></TI-INTRO><TI-DEST><INST TYPE="COM">komisjonile</INST></TI-DEST><TI-SESSION>2011 jaanuar osaistungjärk</TI-SESSION><TI-RULES-EP>Kodukorra artikkel 116</TI-RULES-EP><TI-AUTHOR><PERSON ID="28223">Andreas Schwab</PERSON> <GRPOL GRPOLID="2948">(PPE)</GRPOL></TI-AUTHOR></TI><OBJECT OBJID="OBJ0641">Teema: ELi toetusvahendite andmine Hiina riiklikele ehitusettevõtetele</OBJECT><CONTENT><PARA>Poolas ehitatakse praegu kiirtee A2 Varssavi ja Łódźi vahelist lõiku, mille kogupikkus on 50 kilomeetrit. Selle lõigu ehitust rahastatakse ELi toetusvahenditega (ELi struktuurifondid) ja Euroopa Investeerimispanga laenu abil. Poola riigimaanteede ja kiirteede peadirektsioon on nimetatud teelõigu ehitajaks valinud Hiina riiklike ehitusettevõtete koondise „COVEC”. </PARA><PARA>Euroopa ehitusettevõtetega konkureerinud Hiina pakkumine oli rohkem kui poole võrra odavam riigihanget korraldanud asutuse kulukalkulatsioonist ning kolmandiku võrra odavam teiseks tulnud pakkumisest. Hiina pakkujal lubati selles vähempakkumises osaleda, kuigi Euroopa pakkujatel tuleb Hiinas enamasti kõrvale jääda. Samal ajal on Hiina ehitusturg välismaistele konkurentidele peaaegu täielikult suletud. </PARA><PARA>Kas komisjon kavatseb ära kasutada kõik õiguslikud vahendid, mis tulenevad riigihankeid käsitlevast kokkuleppest, mille EL on mõningate kolmandate riikidega sõlminud?</PARA><PARA>Kas komisjon on seisukohal, et Hiinat, kes ei ole riigihankeid käsitlevat kokkulepet allkirjastanud, tuleks kohelda nagu kõnealuse kokkuleppega ühinenud riiki?</PARA><PARA>Mida võtab komisjon ette, et veenda Hiinat riigihankeid käsitleva kokkuleppega ühinema?</PARA></CONTENT></QUEST>