<QUEST VERSION="2"><TI><TI-INTRO>Suuliselt vastatav küsimus <QREF QID="O-2011-000294">O-000294/2011</QREF></TI-INTRO><TI-DEST><INST TYPE="COM">komisjonile</INST></TI-DEST><TI-RULES-EP>Kodukorra artikkel 115</TI-RULES-EP><TI-AUTHOR><PERSON ID="96945">Marietje Schaake</PERSON>, <PERSON ID="97229">Niccolò Rinaldi</PERSON>, Baroness <PERSON ID="4529">Sarah Ludford</PERSON>, <PERSON ID="4335">Marielle De Sarnez</PERSON>, <PERSON ID="97230">Kristiina Ojuland</PERSON>, <PERSON ID="97131">Giommaria Uggias</PERSON>, <PERSON ID="2155">Sir Graham Watson</PERSON>, <PERSON ID="1405">Edward McMillan-Scott</PERSON><BRK/>fraktsiooni <GRPOL GRPOLID="1119">ALDE</GRPOL> nimel</TI-AUTHOR></TI><OBJECT OBJID="OBJ000294">Teema: ELis paiknevate info- ja sidetehnoloogia ettevõtete roll inimõiguste rikkumises (eriti Süürias)</OBJECT><CONTENT><PARA>4. novembril 2011. aastal teatati<FNREF FNIDREF="FN1"/>, et Itaalia ettevõte Area SpA varustab Süüria valitsust tehnoloogiaga, millega saab kuulata pealt, skaneerida ja kataloogida kogu Süüria internetiliiklust, jälgides mobiilsideoperaatorite ja internetiteenuse osutajate liiklust ning salvestades nende kaudu nii kohalikku kui ka rahvusvahelist internetiliiklust. Sarnase tegevusega on olnud seotud ka mitu muud ELis paiknevat ettevõtet, näiteks Ericsson AB, Nokia, Siemens Networks, Bull SA, Vodafone Inc.<FNREF FNIDREF="FN2"/> EL ja rahvusvaheline üldsus on Süüria valitsuse suhtes rakendanud majandus- ja eesmärgistatud sanktsioone, kuna tapetud on juba üle 3000 elaniku.</PARA><PARA>1.  Kas komisjon on sellest teabest teadlik ning kui on, siis milliseid meetmeid on võetud ELi tasandil, et uurida nende ettevõtete tegevust ja selle probleemiga tegeleda? Juhul kui ei ole võetud ühtegi meedet, kas komisjon kiidab heaks sellise äritegevuse?</PARA><PARA>2.  Kas ELis paiknevatel ettevõtetel on kehtivate ELi õigusaktide kohaselt (sealhulgas sanktsioonid ja muud kehtivad piiravad meetmed) lubatud müüa järelevalve- ja jälgimistehnoloogiat valitsustele, eriti Süüriale, kui see toob kindlasti kaasa inimõiguste rikkumise? Kui jah, siis kas komisjon kavatseb otsida uusi võimalusi, kuidas piirata ja/või lõpetada selline eksportimine?</PARA><PARA>3.  Kas komisjon võib selgitada, kuidas jagunevad tehnoloogia eksportimisega seotud kohustused komisjoni ja liikmesriikide vahel?</PARA><PARA>4.  Kas komisjon toetab või nõuab muutuste tegemist kehtivas kahesuguse kasutusega ekspordimehhanismis, et kehtestada komisjoni tugevam järelevalve, suurem läbipaistvus nii ettevõtetele kui ka liikmesriikidele ning ajutised ekspordipiirangud, et tegeleda ELi info- ja sidetehnoloogia ekspordiga seotud inimõiguste rikkumise küsimusega?</PARA><PARA>5.  Kas komisjon saab kinnitada, et ELis paiknevate ettevõtete töötajate kasutamise puhul Süürias ei kehti nõukogu 5. mai 2009. aasta määrus (EÜ) nr 428/2009, vaid nõukogu 22. juuni 2000. aasta ühismeede teatava sõjalise lõppkasutusega seotud tehnilise abi kontrollimise kohta? Kas komisjon saab ja kas ta kavatseb kasutada ühismeedet, et peatada tehnilise abi edasine andmine Süüria valitsusele?</PARA><PARA>6.  Milliseid meetmeid kavatseb komisjon koos Itaalia valitsusega võtta, et vältida Area SpA poolt Damaskusesse rajatava järelevalvekeskuse valmimine või tööle hakkamine?</PARA><PARA>7.  Kas komisjon soovib alustada uurimist, milline roll on ELis paiknevate info- ja sidetehnoloogia ettevõtetel inimõiguste rikkumises Tuneesias, Egiptuses, Liibüas, Bahreinis, Süürias ja Iraanis ja/või sellest osavõtmises?</PARA><PARA>8.  Kas komisjon on nõus, et ELi ettevõtete aktiivne osavõtt inimõiguste rikkumistest õõnestab ELi ühist välis- ja julgeolekupoliitikat?</PARA><FN FNID="FN1">  http://www.bloomberg.com/news/2011-11-03/syria-crackdown-gets-italy-firm-s-aid-with-u-s-europe-spy-gear.html.</FN><FN FNID="FN2">  http://online.wsj.com/article/SB124562668777335653.html#mod=rss_whats_news_us; http://www.bloomberg.com/news/2011-10-31/iranian-police-seizing-dissidents-get-aid-of-western-companies.html;http://www.bloomberg.com/news/2011-08-22/torture-in-bahrain-becomes-routine-with-help-from-nokia-siemens-networking.html; http://online.wsj.com/article/SB10001424053111904199404576538721260166388.html; http://online.wsj.com/article/SB10001424052970203687504577001911398596328.html?mod=googlenews_wsj; http://www.guardian.co.uk/business/2011/jul/26/vodafone-access-egypt-shutdown.</FN></CONTENT></QUEST>