<QUEST><TI><TI-INTRO>SUULINE KÜSIMUS ARUTELUGA <QREF QID="O-2008-0130">O-0130/08</QREF></TI-INTRO><TI-RULES-EP>vastavalt kodukorra artiklile 108</TI-RULES-EP><TI-AUTHOR>esitaja: <PERSON ID="1934">Daniel Cohn-Bendit</PERSON>, <PERSON ID="4504">Kathalijne Maria Buitenweg</PERSON>, <PERSON ID="28409">Raül Romeva i Rueda</PERSON> ja <PERSON ID="28235">Cem Özdemir</PERSON> <GRPOL GRPOLID="1107">Verts/ALE</GRPOL> fraktsiooni nimel, <PERSON ID="28979">Giusto Catania</PERSON>, <PERSON ID="1849">Sylvia-Yvonne Kaufmann</PERSON>, <PERSON ID="37008">Jens Holm</PERSON>, <PERSON ID="28248">Gabriele Zimmer</PERSON>, <PERSON ID="28406">Miguel Portas</PERSON> ja <PERSON ID="4298">André Brie</PERSON> <GRPOL GRPOLID="1106">GUE/NGL</GRPOL> fraktsiooni nimel, <PERSON ID="28306">Ana Maria Gomes</PERSON>, <PERSON ID="4469">Claudio Fava</PERSON>, <PERSON ID="1289">Proinsias De Rossa</PERSON> ja <PERSON ID="28421">Marianne Mikko</PERSON></TI-AUTHOR><TI-DEST>nõukogule</TI-DEST></TI><OBJECT OBJID="OBJ0130">Teema: Guantanamo põgenike ümberasumine</OBJECT><CONTENT><PARA>Pärast mitmeid aastaid kestnud õigusvastast kinnipidamist on Guantánamosse jäänud 55 inimest, kellele pole kunagi süüdistust esitatud ja keda tõenäoliselt ei kavatseta mingites kuritegudes süüdistada ei Ameerika Ühendriikide sõjaväeliste komisjonide ega ühegi muu kohtumenetluse teel. Ühendriigid on umbes 30 inimese puhul juba kõigist kahtlustustest loobunud ja on valmis neid vabastama, kuid neid ei saa nende päritolumaale tagasi saata, sest seal ähvardab neid tagakiusamise või piinamise oht.</PARA><PARA>Arvestades sellega, et Euroopa Parlament on vastu võtnud mitmeid resolutsioone, kus nõutakse Guantánamo kinnipidamiskeskuse sulgemist ja palutakse Euroopa Liidu liikmesriikidel pakkuda humanitaarkaitset keskuses õigusvastaselt kinni peetud inimestele, kellele tuleks anda poliitilise põgeniku staatus;</PARA><PARA>arvestades sellega, et Ühendriikide presidendiks valitud Barack Obama on rõhutanud Guantánamo Bay õigusvastase kinnipidamiskeskuse sulgemise tähtsust;</PARA><PARA>arvestades, et Ühendriikide offshore-vangla sulgemisel Guantánamos tuleb eelkõige vabastada need kinnipeetavad, kes on kahtlustustest vabastatud ja kes tuleks kodumaale tagasi saata või kellele tuleks anda põgeniku staatus;</PARA><PARA>võttes arvesse, et mitmed ELi liikmesriigid olid seotud LKA ja USA sõjaväe korraldatud vangide transpordiga ja/või kinnipidamisega Guantánamos ja nn salavanglates, mille olemasolu president Bush on tunnistanud, ning seetõttu peavad need liikmesriigid jagama Ühendriikidega vastutust seoses nende kinnipeetavate vabastamise ja ümberasustamisega, kellele tuleks anda põgeniku staatus; samuti peaksid nad nõudma, et nende kinnipeetavate puhul, kellele võidakse süüdistus esitada, alustataks edasiste viivitusteta nõuetekohast kohtumenetlust;</PARA><PARA>kas mõni liikmesriik on saanud Ühendriikide administratsioonilt ja/või mis tahes üksikisikutelt Guantánamo kinnipeetavate ümberasustamisega seotud taotlusi? Kui jah, siis kuidas taotlustele vastati ja millisel õiguslikul alusel otsused tehti?</PARA><PARA>Kas Euroopa Ülemkogu või mõni liikmesriik on avaldanud Ühendriikide administratsioonile survet, kindlustamaks, et nende terrorismis kahtlustatavate üle, kellele kavatsetakse kuriteosüüdistus esitada ja keda Ühendriigid Guantánamo Bay keskuses või mõnes salavanglas kinni peavad, alustataks edasiste viivitusteta nõuetekohast kohtumenetlust?</PARA></CONTENT></QUEST>