<QUEST><TI><TI-INTRO>SUULINE KÜSIMUS <QREF QID="H-2009-0333">H-0333/09</QREF></TI-INTRO><TI-SESSION>Küsimuste tunniks osaistungjärgul - oktoober 2009</TI-SESSION><TI-RULES-EP>vastavalt kodukorra artiklile 116</TI-RULES-EP><TI-AUTHOR>esitaja: <PERSON ID="96677">Cecilia Wikström</PERSON></TI-AUTHOR><TI-DEST><INST TYPE="COM">Euroopa Komisjonile</INST></TI-DEST></TI><OBJECT OBJID="OBJ0333">Teema: puuetega inimestele pakutav isikliku abistaja teenus</OBJECT><CONTENT><PARA>Puuetega inimeste põhiõigusi tuleb austada ning puuetega inimeste diskrimineerimine tuleb lõpetada. Neid seisukohti rõhutati ENILi (Euroopa iseseisva elu võrgustik) poolt 2009. aasta septembri osaistungi nädalal Strasbourgis korraldatud üritusel „Freedom Drive”. Euroopa Parlamendile esitati loetelu nõudmistest ja muu hulgas nõuti, et isikliku abistaja teenust tuleks käsitleda inimõigusena ja eeldusena selleks, et puuetega inimesed saaksid ühiskonnas elada normaalset elu. Puuetega inimesi käsitlevas ELi 2008.−2009. aasta tegevuskavas on ette nähtud, et isikliku abistaja teenust tuleks pakkuda toetatud tööhõive korral ning mitmesugustes avalikes asutustes. Riikide tasandil edendatakse iseseisvat elu kohalike omavalitsuste hoolekandeteenuste abil. Kas komisjon kavatseb oma järgmiste aastate tegevuskavas tõstatada Euroopa tasandil küsimuse isikliku abistaja teenuse kohta, mis peaks hõlmama puuetega inimeste kõiki eluvaldkondi (nagu vabaajategevused ja sotsiaalsed suhted ning kodune ja igapäevane elu), et isikliku abistaja teenuse kasutamine muutuks iseenesestmõistetavaks kõigile Euroopas elavatele puuetega inimestele.</PARA></CONTENT></QUEST>