<QUEST><TI><TI-INTRO>SUULINE KÜSIMUS ARUTELUGA <QREF QID="O-2010-0002">O-0002/10</QREF></TI-INTRO><TI-RULES-EP>vastavalt kodukorra artiklile 115</TI-RULES-EP><TI-AUTHOR>esitaja: <PERSON ID="28120">Simon Busuttil</PERSON>, <PERSON ID="1892">Carlos Coelho</PERSON> ja <PERSON ID="96978">Nuno Melo</PERSON> <GRPOL GRPOLID="2948">PPE</GRPOL> fraktsiooni nimel</TI-AUTHOR><TI-DEST>Euroopa Komisjonile</TI-DEST></TI><OBJECT OBJID="OBJ0002">Teema: Eurojusti direktori José Luis Lopes da Mota tagasiastumine</OBJECT><CONTENT><PARA>Eurojustil on uue alalise organina Euroopa õigusruumis täita unikaalne roll, tema ülesanne on edendada kogu Euroopas koostööd kriminaalasjades. Eurojust on kriminaalõiguse valdkonnas tehtava koostöö puhul Euroopa institutsioonide – parlamendi, nõukogu ja komisjoni – peamine dialoogipartner.</PARA><PARA>2009. aasta septembris küsitleti Eurojusti direktorit Lopes da Motat kodanikuvabaduste, justiits- ja siseasjade komisjoni koosolekul konkreetselt seoses asjaoluga, et ta ei olnud peatanud oma tegevust ega astunud oma ametikohalt tagasi hoolimata sellest, et tema suhtes oli Portugalis algatatud menetlus, kuna ta olevat väidetavalt avaldanud kriminaaluurijatele survet lõpetada korruptsioonijuhtumi uurimine, millesse oli väidetavalt segatud ka Portugali peaminister José Socrates.</PARA><PARA>Koosolekul teatas hr Lopes da Mota, et ta ei kavatse tagasi astuda, kuna ei näe selleks mingit põhjust.</PARA><PARA>Hoolimata oma kinnitusest ja avaldustest teatas hr Lopes da Mota hiljuti Portugali Riigiprokuratuuri otsuse tõttu oma tagasiastumisest.</PARA><PARA>Kas komisjon on nendest asjaoludest teadlik ja kas ta peab neid murettekitavateks?</PARA><PARA>Kas komisjon leiab, et tagasiastumine kahjustab praegu ja eelkõige pärast Lissaboni lepingu jõustumist Eurojusti mainet?</PARA><PARA>Kas komisjon kavatseb nimetatud asjaolude suhtes midagi ette võtta?</PARA></CONTENT></QUEST>