<QUEST VERSION="2"><TI><TI-INTRO>Suuliselt vastatav küsimus <QREF QID="O-2011-000006">O-000006/2011</QREF></TI-INTRO><TI-DEST><INST TYPE="COM">komisjonile</INST></TI-DEST><TI-RULES-EP>Kodukorra artikkel 115</TI-RULES-EP><TI-AUTHOR><PERSON ID="28229">Manfred Weber</PERSON>, <PERSON ID="28120">Simon Busuttil</PERSON>, <PERSON ID="96780">Monika Hohlmeier</PERSON><BRK/>fraktsiooni <GRPOL GRPOLID="2948">PPE</GRPOL> nimel</TI-AUTHOR></TI><OBJECT OBJID="OBJ000006">Teema: ELi varjupaigaõigust käsitlevate õigusaktide rakendamine</OBJECT><CONTENT><PARA>Stockholmi programmiga kinnitavad liikmesriigid oma kavatsust kehtestada 2012. aastaks Euroopa ühine varjupaigasüsteem. Läbirääkimised varjupaigaõiguse ettepanekute (KOM(2008)0815, KOM(2008)0820, KOM(2009)0554 ja KOM(2009)0551) üle aga ei suju. Osalt sellepärast, et Euroopa Liidu varjupaigaõigust käsitlevad esimese põlvkonna õigusaktid on puudulikud või praegu kohati olematud, mida tõestab ilmekalt rikkumismenetluse algatamine Kreeka vastu.</PARA><PARA>Seega on Euroopa Liidu varjupaigaõigust käsitlevate õigusaktide mõistlikul viisil pikendamise ja täiendamise eeltingimuseks uuringu korraldamine selle kohta, kuidas on praeguseks liikmesriikides rakendatud kehtivaid õigusakte.</PARA><PARA>Hiljuti esitati õigusaktide ülevõtmise analüüs (KOM(2010)0465), milles käsitleti direktiivi 2005/85/EÜ rakendamist, kuid nimetatud analüüs hõlmab vaid väikest osa Euroopa Liidu varjupaigaõigust käsitlevatest õigusaktidest.</PARA><PARA>Nimetatud teavet arvesse võttes küsime:</PARA><PARA>Kui palju ELi varjupaigaõigust käsitlevate õigusaktide mitterakendamise või puuduliku rakendamisega seotud rikkumismenetlusi on praegu käsitlusel?</PARA><PARA>Kas komisjon valmistub esitama parlamendile aruannet kõikide ELi varjupaigaõigust käsitlevate õigusaktide rakendamise olukorra kohta?</PARA><PARA>Millise järelduse teeb komisjon ELi varjupaigaõigust käsitlevate õigusaktide rakendamise olukorrast?</PARA></CONTENT></QUEST>