<QUEST VERSION="2"><TI><TI-INTRO>Suuliselt vastatav küsimus <QREF QID="O-2011-000317">O-000317/2011</QREF></TI-INTRO><TI-DEST><INST TYPE="COM">komisjonile</INST></TI-DEST><TI-RULES-EP>Kodukorra artikkel 115</TI-RULES-EP><TI-AUTHOR><PERSON ID="96748">Cornelis de Jong</PERSON>, <PERSON ID="96852">Cornelia Ernst</PERSON><BRK/>fraktsiooni <GRPOL GRPOLID="2950">GUE/NGL</GRPOL> nimel</TI-AUTHOR></TI><OBJECT OBJID="OBJ000317">Teema: Rumeenia uus tsiviilseadustik ning homo-, bi- ja transseksuaalide vaba liikumine</OBJECT><CONTENT><PARA>1. oktoobril 2011. aastal jõustunud uue Rumeenia tsiviilseadustiku artikkel 227 käsitleb abieluta kooselu vormide keelamist või nende võrdsustamist abieluga. </PARA><PARA>Kas komisjon ei leia, et</PARA><PARA>- tsiviilseadustikus või põhiseaduses samasooliste abielu või partnerluse selgesõnaline keelamine (Rumeenia tsiviilseadustiku artikli 277 lõige 1) või välisriigis sõlmitud sellise abielu või partnerluse mittetunnustamine (Rumeenia tsiviilseadustiku artikli 277 lõiked 2 ja 3) on diskrimineeriv, sest see on suunatud samasooliste paaride ja isikute vastu, lähtudes nende seksuaalsest sättumusest, ning põlistab sedalaadi diskrimineerimise riigi alusseadustes?</PARA><PARA>- välisriigis sõlmitud samasooliste isikute abielu ning nii vastas- kui ka samasooliste isikute partnerluse tunnustamise selgesõnaline keelamine (tsiviilseadustiku artikli 277 lõiked 2 ja 3) on vaatamata vaba liikumist käsitlevate õigusnormide äramärkimisele (tsiviilseadustiku artikli 277 lõige 4) vastuolus ELi kodanike põhiõigusega säilitada ühest liikmesriigist teise liikudes oma tsiviilõiguslik seisund, nagu väitis ka volinik Reding oma 7. septembril 2010 Euroopa Parlamendis peetud sõnavõtus?</PARA><PARA>- Rumeenia uus tsiviilseadustik loob õiguskindlusetuse olukorra ning tsiviilseadustiku artikli 277 lõiked 1, 2 ja 3 on vastuolus sama artikli lõikega 4, nii et sellega võidakse tühistada direktiivi 2004/38/EÜ pereliikmeid (kelle hulka kuulub abikaasa) määratleva artikli 2 ja soodustatud isikuid käsitleva artikli 3 kohaldamine või neid artikleid võidakse kohaldada nii, et tunnustamise keelu alusel ei anta samasoolistele abikaasadele või partneritele või vastassoost partneritele vaba liikumise õigust?</PARA><PARA>- need sätted on vastuolus aluslepingute väärtuste ja vaimuga ning võrdõiguslikkuse ja mittediskrimineerimise põhimõttega, võivad tekitada sallimatu ja homofoobse õhkkonna ning ühtlasi pärssida ELi kodanike vaba liikumise õigust ELis?</PARA><PARA>- tuleks alustada rikkumismenetlusi Rumeenia ja teiste liikmesriikide suhtes, et tagada vaba liikumise direktiivi täielik järgimine ja kohaldamine, ilma inimesi nende seksuaalse sättumuse tõttu diskrimineerimata, ning et tagada kodanike põhiõiguste täielik austamine?</PARA></CONTENT></QUEST>