<QUEST VERSION="2"><TI><TI-INTRO>Suuliselt vastatav küsimus <QREF QID="O-2012-000045">O-000045/2012</QREF></TI-INTRO><TI-DEST><INST TYPE="COM">komisjonile</INST></TI-DEST><TI-RULES-EP>Kodukorra artikkel 115</TI-RULES-EP><TI-AUTHOR><PERSON ID="96735">Patrick Le Hyaric</PERSON>, <PERSON ID="96907">Takis Hadjigeorgiou</PERSON>, <PERSON ID="96706">João Ferreira</PERSON>, <PERSON ID="26851">Nikolaos Chountis</PERSON><BRK/>fraktsiooni <GRPOL GRPOLID="2950">GUE/NGL</GRPOL> nimel</TI-AUTHOR></TI><OBJECT OBJID="OBJ000045">Teema: Schmallenbergi viiruse puhang</OBJECT><CONTENT><PARA>Schmallenbergi viirus, mis põhjustab lammastel, kitsedel ja veistel väärarengut ja surnult sündimist, levib laialdaselt Põhja-Euroopas ning on teatatud juhtumitest Saksamaal, Hollandis, Belgias, Prantsusmaal ja Suurbritannias. </PARA><PARA>Selle uue ja murettekitava puhangu on põhjustanud järjekordne haigus (varem veiste spongioosne entsefalopaatia, veiste tuberkuloos, suu- ja sõrataud, lammaste katarraalse palaviku viirus ja nüüd Schmallenbergi viirus), mis on viimaste aastate jooksul kahjustanud lamba- ja veiselihasektorit. </PARA><PARA>Schmallenbergi viirus levib jätkuvalt üle Euroopa, olles hetkeseisuga nakatanud üle 1200 farmi, kuid seni on veel ebaselge millist ohtu kujutab see inimese tervisele, kuid praegu peetakse seda ohtu väikeseks. Suurbritannia põllumajandusministeerium soovitas oma hiljutises avalduses, et põllumajandustootjad ja veterinaararstid järgiksid karjaga tegelemisel rangemaid ohutus- ja hügieenistandardeid ning andis samuti hoiatuse rasedatele naistele, et nad väldiksid kokkupuudet kariloomadega. </PARA><PARA>Kuna Schmallenbergi viirus on sama ohtlik kui lammaste katarraalse palaviku viirus ning praegu ei osata seda ravida, siis milliseid kiireloomulisi meetmeid on komisjon võtnud, et aidata liikmesriike selle viiruspuhangu vastu võitlemisel ning kaitsta loomi ja inimesi? </PARA><PARA>Milliseid meetmeid on võetud ja võetakse, et viiruse levikut saada kontrolli alla ja hoida ära selle levikut üle kogu ELi?</PARA><PARA>Millisesse etappi on jõudnud teadusuuringud, mis käsitlevad selle viiruse põhjustatud haiguse ravi?</PARA><PARA>Kas viirusesse nakatunud loomade import ja eksport on keelatud? </PARA></CONTENT></QUEST>