<QUEST VERSION="2"><TI><TI-INTRO>Infotunni küsimus <QREF QID="H-2010-0378">H-0378/2010</QREF></TI-INTRO><TI-DEST><INST TYPE="COM">komisjonile</INST></TI-DEST><TI-SESSION>2010 september I osaistungjärk</TI-SESSION><TI-RULES-EP>Kodukorra artikkel 116</TI-RULES-EP><TI-AUTHOR><PERSON ID="28301">Tadeusz Zwiefka</PERSON> <GRPOL GRPOLID="2948">(PPE)</GRPOL></TI-AUTHOR></TI><OBJECT OBJID="OBJ0378">Teema: Autoriõiguse erandid autoriõiguse direktiivis 2001/29/EÜ</OBJECT><CONTENT><PARA>Direktiivis 2001/29/EÜ<FNREF/> autoriõiguse ja sellega kaasnevate õiguste teatavate aspektide ühtlustamise kohta infoühiskonnas nähakse ette ELi õiguslik raamistik autoriõiguse erandite ja piirangute jaoks. Autoriõiguse direktiivi artikli 5 lõike 2 punktis a on sätestatud, et liikmesriigid võivad reprodutseerimisõiguse puhul näha ette erandeid ja piiranguid. Sel juhul on tingimuseks, et õiguste valdajad saavad „õiglase hüvitise”.</PARA><PARA>Oma hiljutises ettepanekus kohtuasjas SGAE <I>vs</I>. Padawan (C-467/08) tõlgendas kohtujurist Trstenjak autoriõiguse direktiivi artikli 5 lõike 2 punktist b tulenevaid nõudeid, aga suur osa ettepanekust kehtib ka artikli 5 lõike 2 punkti a puhul. Oma hiljutises ettepanekus tõi kohtujurist selgelt välja asjaolu, et direktiivi (2001/29/EÜ) saab tõlgendada selliselt, et sellega keelatakse hüvitised ebaseadusliku kopeerimise korvamiseks (lõige 78).</PARA><PARA>Õiglane hüvitis ei peaks seega hõlmama muid kahjusid kui need, mis on seotud autoriõigustega kaitstud teoste sellise reprodutseerimisega, mis kuulub õigusliku erandi alla, nagu autoriõigusega kaitstud teoste ebaseaduslik reprodutseerimine (piraatlus) või reprodutseerimine, milleks autoriõiguse valdaja on andnud selgesõnalise loa. Autoritel on õigus saada nende koopiate eest hüvitist kas kohtu kaudu (ebaseadusliku reprodutseerimise korral) või lepingu abil (selgesõnaliselt lubatud reprodutseerimise korral).</PARA><PARA>Kas komisjon on arvamusel, et ainult seaduslik kopeerimine kuulub direktiivi 2001/29/EÜ artikli 5 lõike 2 punktis a ette nähtud erandi kohaldamisalasse ja seega ainult sellist tüüpi koopiate eest tuleks nõuda hüvitist? Arvestades, et direktiivi 2001/29/EÜ tõlgendatakse ja kohaldatakse ELi liikmesriikides erinevalt, milliseid meetmeid kavatseb Komisjon võtta selleks, et tegeleda selle negatiivsete tagajärgedega siseturule?</PARA><FN FNID="FN1">  EÜT L 167, 22.6.2001, lk 10.</FN></CONTENT></QUEST>