<QUEST><TI><TI-INTRO>SUULINE KÜSIMUS ARUTELUGA <QREF QID="O-2009-0068">O-0068/09</QREF></TI-INTRO><TI-RULES-EP>vastavalt kodukorra artiklile 108</TI-RULES-EP><TI-AUTHOR>esitaja: <PERSON ID="28311">Luis Manuel Capoulas Santos</PERSON>, <PERSON ID="28579">Katerina Batzeli</PERSON>, <PERSON ID="28166">Vincent Peillon</PERSON>, <PERSON ID="4455">Vincenzo Lavarra</PERSON>, <PERSON ID="28162">Stéphane Le Foll</PERSON> ja <PERSON ID="28427">Alessandro Battilocchio</PERSON> <GRPOL GRPOLID="1103">PSE</GRPOL> fraktsiooni nimel</TI-AUTHOR><TI-DEST>Euroopa Komisjonile</TI-DEST></TI><OBJECT OBJID="OBJ0068">Teema: Roosad veinid ja lubatud veinivalmistustavad</OBJECT><CONTENT><PARA>Veinituru ühise korralduse rakendusmäärustega seotud arutelu raames kavatseb komisjon tühistada 31. juulini 2009 kehtivad veinivalmistustavasid käsitlevad õigusaktid, et kaotada ilma päritolunimetuste või kaitstud geograafiliste tähisteta valgete ja punaste veinide segamise keelustamine roosa veini tootmiseks.</PARA><PARA>Veinitootjad liikmesriikide paljudes piirkondades on viimastel aastakümnetel teinud märkimisväärseid jõupingutusi ja investeeringuid kvaliteetse, iseseisva veinina tunnustatud ja kasvavale nõudlusele vastava roosa veini väljatöötamiseks.</PARA><PARA>Nimetatud jõupingutused on aidanud tasakaalustada kohalikku ja piirkondlikku majandust ning maaplaneerimist. Asjassepuutuvate piirkondade kutseala töötajad on väljendanud teiste hulgas Euroopa Parlamendile töörühma „Viinamarjakasvatus, traditsioonid ja kvaliteet” vahendusel suurt muret seoses odava roosa veini tootmist võimaldava otsuse tõsiste majanduslike, keskkonnaalaste ja tööhõivet puudutavate tagajärgedega. See meede võib kaasa tuua traditsioonilise ja segatud roosa veini segiajamise ning viia kõlvatu konkurentsini, mis võib isegi lühiajaliselt rikkuda roosa veini traditsioonilise tootmise.</PARA><PARA>Võttes arvesse nimetatud muret ja ennatliku otsuse võimalikke laastavaid tagajärgi, kas komisjon kavatseb</PARA><PARA>1. tühistada aprilli lõppu kavandatud kahtluse alla seatud otsuse;</PARA><PARA>2. viia läbi laiaulatusliku arvamuste vahetuse valdkonna kutseala töötajatega, võttes aluseks üksikasjaliku uurimuse segamise keelustamise kaotamisest tulenevate võimalike majanduslike, sotsiaalsete ja keskkonnaalaste tagajärgede kohta; võttes eriti arvesse, et nimetatud tegevus tooks kaasa kõlvatu konkurentsi nende põllumajandustootjate vahel, kes toodavad roosat veini traditsiooniliste veinivalmistustavade järgi ja nende põllumajandustootjate vahel, kes kasutavaid muid meetodeid;</PARA><PARA>3. pakkuda valikuid Euroopa veinisektori konkurentsivõime suurendamiseks Euroopa ja kolmandate riikide turgudel, kaitstes samal sajal traditsioonilisi roosasid veine kõlvatu konkurentsi eest.</PARA></CONTENT></QUEST>