<QUEST VERSION="2"><TI><TI-INTRO>Suuliselt vastatav küsimus <QREF QID="O-2010-0131">O-0131/2010</QREF></TI-INTRO><TI-DEST><INST TYPE="COM">komisjonile</INST></TI-DEST><TI-RULES-EP>Kodukorra artikkel 115</TI-RULES-EP><TI-AUTHOR><PERSON ID="33570">Sharon Bowles</PERSON><BRK/><COMMITTEE COMMID="2862">Majandus- ja rahanduskomisjon</COMMITTEE>i nimel</TI-AUTHOR></TI><OBJECT OBJID="OBJ0131">Teema: Horisontaalse koostööga seotud konkurentsieeskirjade läbivaatamine</OBJECT><CONTENT><PARA>31. detsembril 2010 kaotavad kehtivuse komisjoni määrused (EÜ) nr 2658/2000<FNREF FNIDREF="FN1"/> ja (EÜ) nr 2659/2000<FNREF FNIDREF="FN2"/> , milles käsitletakse vastavalt spetsialiseerumise ning uurimis- ja arendustegevuse suhtes tehtud grupierandeid. Komisjon kavatseb nende asendamiseks vastu võtta kaks uut grupierandeid käsitlevat määrust ja mõned suunised, mis peavad aitama sidusrühmadel analüüsida ja mõista, kas nende koostöölepingud on kooskõlas konkurentsieeskirjade, täpsemalt Euroopa Liidu toimimise lepingu artikli 101 lõikega 3. Sellele lisaks ja erinevalt varasemast kriitilisest hinnangust jaekaubandussektori ostujõule suhtub komisjon nüüd ühistesse hankelepingutesse üldiselt soosivalt.</PARA><PARA>1.  Millised sidusrühmadelt konsultatsioonide käigus saadud konkreetsed ettepanekud kavatseb komisjon lülitada lõplikku õigusraamistikku?</PARA><PARA>2.  Kas komisjon on analüüsinud, kas uute konkreetseid grupierandeid käsitlevate määruste kehtestamine, mis hõlmavad teatavaid liiki muid horisontaalseid lepinguid peale spetsialiseerumis- ning uurimis- ja arendusküsimuste, on sidusrühmadele kasulik? Kas komisjon peaks kasulikuks uute grupierandimääruste koostamist horisontaalse koostöö valdkonnas?</PARA><PARA>3.  Kas komisjon kavatseb uutes määruseprojektides käsitleda patentide varjamise (patent ambush) probleemi, või siis peab ta patendiõiguste rikkumise vältimiseks vajalikuks täiendavaid valdkonnaspetsiifilisi õigusakte? Kas komisjon kavatseb tagada intellektuaalõiguste valdkonnas nii konkurentsieeskirju kui ka valdkonnaspetsiifilisi õigusakte hõlmava ühtse õigusliku raamistiku?</PARA><PARA>4.  Milliseid konkreetseid otsuseid või kohtulahendeid kasutas komisjon uute eeskirjade projekti koostamisel? Mil määral tugines ta uute eeskirjade projekti koostamisel liikmesriikide konkurentsiametite ja rahvusvaheliste konkurentsiasutuste kogemustele?</PARA><PARA>5.  Kas majanduskriis on mõjutanud konkurentsiametite ülemaailmset koostööd uute õigusaktide koostamisel? Kas rahvusvahelise konkurentsivõrgustiku või mõne muu foorumi tasemel on konkurentsipoliitika valdkonnas kujunemas mingisugune “ülemaailmne valitsemistava”?</PARA><PARA>6.  Kuidas kavatseb komisjon projekti läbivaatamisel lahendada hankekooperatiividele hinnangu andmisel esinevat vastuolu ja samal ajal võtta arvesse parlamendi algatusi selles valdkonnas?</PARA><FN FNID="FN1">  EÜT L 304, 5.12.2000, lk 3.</FN><FN FNID="FN2">  EÜT L 304, 5.12.2000, lk 7.</FN></CONTENT></QUEST>