<QUEST VERSION="2"><TI><TI-INTRO>Suuliselt vastatav küsimus <QREF QID="O-2011-000025">O-000025/2011</QREF></TI-INTRO><TI-DEST><INST TYPE="COM">komisjonile</INST></TI-DEST><TI-RULES-EP>Kodukorra artikkel 115</TI-RULES-EP><TI-AUTHOR><PERSON ID="96748">Cornelis de Jong</PERSON>, <PERSON ID="96852">Cornelia Ernst</PERSON>, <PERSON ID="96821">Rui Tavares</PERSON>, <PERSON ID="96858">Marie-Christine Vergiat</PERSON>, <PERSON ID="28514">Kyriacos Triantaphyllides</PERSON>, <PERSON ID="26851">Nikolaos Chountis</PERSON><BRK/>fraktsiooni <GRPOL GRPOLID="2950">GUE/NGL</GRPOL> nimel</TI-AUTHOR></TI><OBJECT OBJID="OBJ000025">Teema: Euroopa Inimõiguste Kohtu otsuse M.S.S v. Belgia ja Kreeka (kaebus nr 30696/09) mõju seoses Dublini II määruse toimimisega</OBJECT><CONTENT><PARA>21. jaanuaril 2011 tegi Euroopa Inimõiguste Kohtu suurkoda kauaoodatud otsuse kohtuasjas M.S.S v. Belgia ja Kreeka (kaebus nr 30696/09). Euroopa Inimõiguste Kohus leidis oma otsuses muu hulgas, et Kreekasse väljasaatmised Dublini II määruse alusel kujutavad endast Kreeka varjupaigamenetluse puudustest tulenevalt Euroopa inimõiguste ja põhivabaduste kaitse konventsiooni ilmset rikkumist. Vastavalt kohtu otsusele rikub liikmesriik (kõnealusel juhul Belgia) Euroopa inimõiguste ja põhivabaduste kaitse konventsiooni artikleid 3 ja 13 (muu hulgas), saates varjupaigataotlejaid varjupaigamenetluseks Kreekasse. </PARA><PARA>Eeltoodut silmas pidades palutakse komisjonil vastata järgmistele küsimustele:</PARA><PARA>1. Kas komisjon nõustub sellega, et otsus kohtuasjas M.S.S v. Belgia ja Kreeka näitab üksikasjalikult varjupaigapaketi eri direktiivide vahelisi loomuomaseid seoseid ning et varjupaigapaketi lahtiharutamise tulemuseks saab olla üksnes ebatäielik ja mittetoimiv Euroopa ühine varjupaigasüsteem? Teisisõnu, kas see kohtuotsus ei näita mitte seda, et oluline on võtta varjupaigapakett vastu tervikuna, mitte kasutada kunstlikku osalist lähenemisviisi?</PARA><PARA>2. Kas komisjon võiks teha teatavaks, milline on kõnealuse kohtuotsuse täpne mõju Dublini II määruse kohaldamisele? Kas komisjon on arvamusel, et kõnealuse otsuse põhjal tuleks Dublini II määruse aluspõhimõtted ümber hinnata? Kas komisjon kavatseb niisuguse ümberhindamise kiiresti ette võtta ja teavitada Euroopa Parlamenti selle edusammudest ja tulemusest?</PARA><PARA>3. Kas komisjon kavatseb nõuda, et liikmesriigid, kes seda veel teinud ei ole, peataksid spontaanselt üleandmised Kreekale ajani, mil niisugune ümberhindamine on läbi viidud?</PARA></CONTENT></QUEST>