<QUEST><TI><TI-INTRO>SUULINE KÜSIMUS ARUTELUGA <QREF QID="O-2007-0040">O-0040/07</QREF></TI-INTRO><TI-RULES-EP>vastavalt kodukorra artiklile 108</TI-RULES-EP><TI-AUTHOR>esitaja: <PERSON ID="2329">Joost Lagendijk</PERSON> <GRPOL GRPOLID="1107">Verts/ALE</GRPOL> fraktsiooni nimel</TI-AUTHOR><TI-DEST>Euroopa Komisjonile</TI-DEST></TI><OBJECT OBJID="OBJ0040">Teema: ELi roll Kosovos</OBJECT><CONTENT><PARA>2007. aasta märtsi keskel esitas ÜRO erisaadik Martti Ahtisaari põhjaliku ettepaneku Kosovo staatuse lahenduse kohta ÜRO peasekretärile, kes edastas selle ÜRO Julgeolekunõukogule. See plaan näeb oma rakendamisel ette Euroopa Liidu tõhustatud osa. Järk-järgult vähendatava UNMIKi asemele peaks asuma rahvusvaheline tsiviilamet (ICO). ICO juht peaks ühtlasi olema ELi eriesindaja Kosovos. ELi planeerimisrühm (EUPT) on töötanud mitu kuud uue ELi missiooni ettevalmistamisel, millest saab ICO alustala. Venemaa tõttu, kes ähvardab kasutada oma vetoõigust, on tänase seisuga väga ebatõenäoline, et ÜRO Julgeolekunõukogu võtaks vastu uue resolutsiooni, mis asendaks ÜRO Julgeolekunõukogu resolutsiooni 1244 (1999).</PARA><PARA>Nõukogu on teatanud, et ilma ÜRO Julgeolekunõukogu uue resolutsioonita ei saa olla ELi missiooni Kosovos. Et ületada tekkinud ummikseisu, on ELi eesistujariik hiljuti rääkinud ELi kohalolekust Kosovos võimaliku ajutise kokkuleppe kohaselt.</PARA><PARA>Kuidas kavatseb komisjon tegutseda juhul, kui ÜRO Julgeolekunõukogu ei suuda ummikseisust välja tulla? Kuidas kulutatakse Kosovo jaoks juba eraldatud ELi raha? Kas komisjon oskab öelda, millise osa ELi missioonist saab läbi viia igal juhul? Kas on olemas plaan B, mille kallal komisjon tekkinud olukorrast ülesaamiseks töötab? </PARA></CONTENT></QUEST>