<QUEST VERSION="2"><TI><TI-INTRO>Suuliselt vastatav küsimus <QREF QID="O-2011-000007">O-000007/2011</QREF></TI-INTRO><TI-DEST><INST TYPE="COM">komisjonile</INST></TI-DEST><TI-RULES-EP>Kodukorra artikkel 115</TI-RULES-EP><TI-AUTHOR><PERSON ID="93624">Ulrike Rodust</PERSON>, <PERSON ID="28311">Luis Manuel Capoulas Santos</PERSON>, <PERSON ID="96891">Paolo De Castro</PERSON>, <PERSON ID="2327">Linda McAvan</PERSON>, <PERSON ID="4262">Jo Leinen</PERSON><BRK/>fraktsiooni <GRPOL GRPOLID="2949">S&amp;D</GRPOL> nimel</TI-AUTHOR></TI><OBJECT OBJID="OBJ000007">Teema: Dioksiini sisaldava loomasööda põhjustatud skandaal Saksamaal</OBJECT><CONTENT><PARA>Saksamaa ametivõimud teavitasid 27. detsembril 2010 komisjoni, et ettevõttes Harles u. Jentzsch GmbH segati tööstuslikuks otstarbeks mõeldud ja dioksiini sisaldavad rasvhapped loomasöödaks ettenähtud toidurasvadega.</PARA><PARA>Asjaolu, et kõnealune ettevõte oli dioksiinisaastusest teadlik 2010. aasta märtsist alates ega teatanud sellest ametivõimudele, on täiesti vastuvõetamatu põllumajandustootjatele, tarbijatele ning eelkõige komisjonile, kes vastutab toidu- ja söödaalase kiirhoiatussüsteemi käivitamise eest.</PARA><PARA>Sellest ajast alates on saastatud sööta tarnitud mitmesse Saksa liidumaasse ning saastunud mune ja töödeldud toidukaupu tarnitud muudesse ELi liikmesriikidesse.</PARA><PARA>Eelmise nädala testitulemused näitavad, et dioksiiniga on saastunud ka sealiha. Selle tulemusel suleti Saksamaal peaaegu 5000 talumajapidamist ning ei ole teada, kes talupidajate kahjud hüvitab.</PARA><PARA>Kogu Euroopas on tarbijad toiduohutuse ja dioksiinisaastuse tõttu väga mures.</PARA><PARA>Võttes arvesse tõsiseid ja korduvaid probleeme toidu ohutusega Euroopas:</PARA><PARA>1. Kas komisjon on seisukohal, et kehtiv õiguslik raamistik tuleks läbi vaadata ja seda tugevdada, et vältida toiduohutuse probleemide teket tulevikus?</PARA><PARA>2. Millist teavet on komisjon Saksamaa ametivõimudelt saanud ning kas komisjon võib anda üksikasjalikku teavet saastunud sööda ja töödeldud toidukaupade, mis sisaldavad saastunud mune, linnu- ja sealiha jms turustamise kohta?</PARA><PARA>3. Kas komisjon kavatseb nõuda liikmesriikidelt, et nad karmistaksid hooletu või hoolimatu loomasööda käitlemise eest määratavaid karistusi, ning kuidas kavatseb komisjon tagada, et loomasööta käsitlevate õigusaktide puhul kohaldatakse juhtumist sõltuvate kulude põhimõtet?</PARA><PARA>4. Kuidas kavatseb komisjon tagada, et riiklikud ja piirkondlikud ametivõimud kontrolliksid toiduahelat tõhusamalt? </PARA><PARA>5. Kas komisjon suudab tagada söötade kogu töötlusahela täieliku jälgitavuse?</PARA></CONTENT></QUEST>