<QUEST><TI><TI-INTRO>SUULINE KÜSIMUS <QREF QID="H-2010-0095">H-0095/10</QREF></TI-INTRO><TI-SESSION>Küsimuste tunniks osaistungjärgul - märts 2010</TI-SESSION><TI-RULES-EP>vastavalt kodukorra artiklile 116</TI-RULES-EP><TI-AUTHOR>esitaja: <PERSON ID="29579">Marc Tarabella</PERSON></TI-AUTHOR><TI-DEST><INST TYPE="COM">Euroopa Komisjonile</INST></TI-DEST></TI><OBJECT OBJID="OBJ0095">Teema: Meetmed, mida komisjon peaks võtma, et Euroopa tasandil tõhusalt võidelda naistevastase vägivalla vastu</OBJECT><CONTENT><PARA>Euroopa Parlament võttis hiljuti suure häälteenamusega vastu resolutsiooni soolise võrdõiguslikkuse kohta Euroopa Liidus aastal 2009 (<ANCHOR ID="1" FAMILY="TA" TYPE="P7-TA" YEAR="2010" NUMBER="0021">P7_TA(2010)0021</ANCHOR>). Naiste õiguste komisjoni raportöörina tegin ettepaneku kuulutada välja naistevastase vägivalla vastu võitlemise Euroopa aasta, see ettepanek võeti vastu 591 poolthääle, 30 vastuhääle ja 15 erapooletuga. Eva-Britt Svenssoni kirjalik avaldus, milles ta nõudis sellise aasta väljakuulutamist, kogus eelmise aasta aprillis 408 toetusallkirja.</PARA><PARA>Milliseid meetmeid kavatseb komisjon võtta vastuseks Euroopa Parlamendi ulatuslikule tegevusele ja jätkuvatele üleskutsetele kõnealuses küsimuses?</PARA><PARA>Lisaks võeti minu ettepanek, milles kutsusin „komisjoni üles alustama ettepaneku koostamist ülddirektiivi kohta, mis käsitleb naistevastase vägivalla kõigi vormide, eelkõige naistega kauplemise ärahoidmist ja sellise vägivalla vastu võitlemist” vastu 558 poolthääle, 85 vastuhääle ja 22 erapooletuga.</PARA><PARA>Milliseid meetmeid kavatseb komisjon seoses selle ettepanekuga võtta?</PARA></CONTENT></QUEST>