<QUEST><TI><TI-INTRO>SUULINE KÜSIMUS ARUTELUGA <QREF QID="O-2006-0090">O-0090/06</QREF></TI-INTRO><TI-RULES-EP>vastavalt kodukorra artiklile 108</TI-RULES-EP><TI-AUTHOR>esitaja: <PERSON ID="28389">Zbigniew Kuźmiuk</PERSON>, <PERSON ID="28391">Zdzisław Podkański</PERSON> ja <PERSON ID="23784">Janusz Wojciechowski</PERSON> <GRPOL GRPOLID="1108">UEN</GRPOL> fraktsiooni nimel</TI-AUTHOR><TI-DEST>Euroopa Komisjonile</TI-DEST></TI><OBJECT OBJID="OBJ0090">Teema: Sunnitöölaagrid Euroopa Liidu territooriumil</OBJECT><CONTENT><PARA>Poola, Itaalia ja teiste riikide avalikkus on viimasel ajal olnud sügavalt šokeeritud Itaalias Foggia piirkonnas avastatud sunnitöölaagrist, kus enam kui sadakonda poola päritolu töölist sunniti järelvalve all ebainimlikes tingimustel töötama. Mitmed kinnipeetud sooritasid enesetapu ning oletatakse, et mõned mõrvati.</PARA><PARA>Poola meediakanalite (RMF raadiojaam) vahendatud informatsiooni alusel on põhjust arvata, et sarnaseid sunnitöölaagreid võib eksisteerida ka teistes Euroopa Liidu liikmesriikides ning et neis hoitakse kinni ja sunnitakse töötama erinevatest rahvustest inimesi. </PARA><PARA>Euroopa Parlament on mitmel juhul asunud kaitsma tagakiusatuid ning mõistnud hukka inimõiguste rikkumised väljaspool Euroopa Liidu piire. Oleme selles valdkonnas vastu võtnud sadu resolutsioone. Täna seisame silmitsi eriti tõsise inimõiguste rikkumise juhtumiga Euroopa Liidu pinnal. Seda tuleks võtta ohusignaalina. Me ei saa lubada häbiväärset orjapidamist otse Euroopa südames.</PARA><PARA>Kas Euroopa Komisjonil on Euroopa Liidu liikmesriikide territooriumil sunnitöö kaotamisega seoses kavas võtta ette meetmeid, kui jah, siis milliseid? Kas ta kavatseb selles küsimuses oma võimu kasutada ja kutsuda ka liikmesriikide valitsusi võtma kasutusele järelevalve ja karistusmeetmed, et vabastada Euroopa häbiväärsest orjapidamisest?</PARA></CONTENT></QUEST>