<QUEST><TI><TI-INTRO>SUULINE KÜSIMUS <QREF QID="H-2010-0110">H-0110/10</QREF></TI-INTRO><TI-SESSION>Küsimuste tunniks osaistungjärgul - märts 2010</TI-SESSION><TI-RULES-EP>vastavalt kodukorra artiklile 116</TI-RULES-EP><TI-AUTHOR>esitaja: <PERSON ID="99419">Charalampos Angourakis</PERSON></TI-AUTHOR><TI-DEST><INST TYPE="COM">Euroopa Komisjonile</INST></TI-DEST></TI><OBJECT OBJID="OBJ0110">Teema: Skaramanga laevatehase erastamine</OBJECT><CONTENT><PARA>Skaramanga laevatehase erastamisel, milleks Kreeka järjestikused valitsused on survet avaldanud, on olnud rasked tagajärjed tehase töötajatele, kelle sajad töökohad on koondatud. Tehase omanik Thyssen Krupp, kes allveelaevade ehitamiseks nõudis sisse kolm miljardit eurot ja tühistas varem Kreeka riigiga sõlmitud lepingud, müüb nüüd tehase maha. Ta ei ole kõnealuseid allveelaevu tellijale üle andnud. Tehas on jagatud mitmeks osaks ja loodi veeremile spetsialiseerunud eraldi ettevõte. Laevatehase 160 töötajale ei ole juba ligi 10 kuud palka makstud. Lepingusätetes nähakse ette veel sadade töötajate vallandamine ja läbirääkimised laevatehase omandiõiguse müümiseks lisaks rahvusvahelistele ettevõtetele ka valitsusega, et uued omanikud võiksid osa saada aastateks 2010–2011 relvastusprogrammide jaoks eraldatud miljarditest eurodest.</PARA><PARA>Kas komisjon ei leia, Euroopa Liidu ja liikmesriikide valitsuste otsus laevaehitusturg liberaliseerida ja kohaldada seal konkurentsieeskirju on tüüpilises mereriigis Kreekas toonud kaasa selle valdkonna allakäigu, töökohtade kadumise ja töötajate õiguste rikkumise, ja seda monopolistlike kontsernide kasumite suurendamise nimel?</PARA></CONTENT></QUEST>