<QUEST><TI><TI-INTRO>SUULINE KÜSIMUS ARUTELUGA <QREF QID="O-2010-0025">O-0025/10</QREF></TI-INTRO><TI-RULES-EP>vastavalt kodukorra artiklile 115</TI-RULES-EP><TI-AUTHOR>esitaja: <PERSON ID="33570">Sharon Bowles</PERSON> <COMMITTEE COMMID="2862">Majandus- ja rahanduskomisjon</COMMITTEE>i nimel</TI-AUTHOR><TI-DEST>Euroopa Komisjonile</TI-DEST></TI><OBJECT OBJID="OBJ0025">Teema: Finantstehingute maks</OBJECT><CONTENT><PARA>Euroopa Ülemkogu on rõhutanud, kuivõrd tähtis on uuendada finantsasutuste ja nende poolt teenindatava ühiskonna vahelist majanduslikku ja ühiskondlikku kokkulepet ning tagada üldsusele kasu headel aegadel ja kaitsta teda riskide eest. Euroopa Ülemkogu on sellega seoses innustanud Rahvusvahelist Valuutafondi kaaluma oma läbivaatamise käigus kõiki võimalusi, sealhulgas üldist finantstehingute maksu. Sellega seoses on Euroopa Ülemkogu kutsunud ka nõukogu ja komisjoni üles määrama kindlaks peamised põhimõtted, mida uus ülemaailmne korraldus peaks järgima.</PARA><PARA>Komisjoni president Barroso märkis 15. detsembril 2009 Euroopa Parlamendis, et tema arvates on üldise finantstehingute maksu idee väga hea, eriti pidades silmas kliimamuutuste poliitika uuenduslikku rahastamist. Samuti teatas ta parlamendile, et komisjon töötab kõnealuses valdkonnas selle nimel, et esitada ettepanekud õigel ajal.</PARA><PARA>Lisaks on Rahvusvaheline Valuutafond uurinud avalikku arvamust finantssektori maksustamise kohta osana Pittsburghis 24.–25. septembrini 2009 toimunud G-20 tippkohtumisel tehtud taotlusest.</PARA><PARA>Eeltoodut arvesse võttes ja pidades silmas asjaolu, et EL hindab finantstehingute võimaliku maksu kehtestamist ning selle tagajärgi ELi ja ülemaailmsel tasandil, palun komisjonil selgitada järgnevaid küsimusi. </PARA><PARA><LIST TYPE="OL"><ITEM>Milliseid võimalusi komisjon praegu arutab finantstehingute maksu kehtestamisega seoses?</ITEM><ITEM>Milliseid eeliseid ja puudusi näeb komisjon seoses finantstehingute maksu kehtestamisega ülemaailmselt või ELi piires, muu hulgas nende otstarbekus ja võimalik kehtestamise viis?</ITEM><ITEM>Kas komisjon kavatseb ettepaneku esitada, kui selgub, et meie peamised partnerid ei kehtesta sellist maksu?</ITEM><ITEM>Kas finantstehingute maks saaks olla täiendav reguleerimisvahend finantsturgude reformimise kontekstis?</ITEM><ITEM>Kas sellist maksu saaks kasutada finantssüsteemi tegevuse pikale ajale suunamiseks?</ITEM><ITEM>Milline on komisjoni seisukoht selles osas, kuidas sel viisil saadud tulu tuleks kasutada?</ITEM><ITEM>Kas komisjon kavatseb end siduda ajakavaga analüütilise uuringu ja mõjuhinnangu esitamiseks ning vajaduse korral esitada asjakohase ettepaneku?</ITEM></LIST></PARA></CONTENT></QUEST>