<QUEST><TI><TI-INTRO>SUULINE KÜSIMUS <QREF QID="H-2010-0244">H-0244/10</QREF></TI-INTRO><TI-SESSION>Küsimuste tunniks osaistungjärgul - juuni 2010</TI-SESSION><TI-RULES-EP>vastavalt kodukorra artiklile 116</TI-RULES-EP><TI-AUTHOR>esitaja: <PERSON ID="41007">Iva Zanicchi</PERSON></TI-AUTHOR><TI-DEST><INST TYPE="COM">Euroopa Komisjonile</INST></TI-DEST></TI><OBJECT OBJID="OBJ0244">Teema: Autoriõiguste valdajate kaitse tugevdamine</OBJECT><CONTENT><PARA>Sõltumatu konsultatsioonifirma TERA Consultants hiljutine uurimus toob esile digitaalse piraatluse kahju Euroopa tööturule ja majandusele. Muusika ja muu loomingu ebaseadusliku levitamise tõttu internetis on Itaalia hinnanguliselt kaotanud umbes 22 tuhat töökohta kogu muusikatööstuses (kokku kahju üle 1 miljardi euro) samal ajal, kui ELi loovtööstus – kino, muusika, televisioon ja tarkvarasektor – on üksnes 2008. aastal kaotanud 10 miljardit eurot ja kadunud on 185 000 töökohta. Loovtööstuse ja ametiühingute esindajad on väljendanud sügavat muret uurimuse tulemuste pärast, sest kui ei tehta olulisi muudatusi, võib aastaks 2015 kogu sektori kahju ulatuda 240 miljardi euroni ja tähendada 1,2 miljoni töökoha kadumist.</PARA><PARA>Kui jätta kõrvale asjaomaste poolte koostöö seadusliku allalaadimise heade tavade väljatöötamisel, siis kuidas kavatseb komisjon tagada autoriõiguste parema kaitse ning anda sellega panuse loovtööstuse eri harude töötajate ning autorite, interpreetide ja esitajate kaitsemisse?</PARA></CONTENT></QUEST>