<QUEST VERSION="2"><TI><TI-INTRO>Suuliselt vastatav küsimus <QREF QID="O-2010-0195">O-0195/2010</QREF></TI-INTRO><TI-DEST><INST TYPE="COM">komisjonile</INST></TI-DEST><TI-RULES-EP>Kodukorra artikkel 115</TI-RULES-EP><TI-AUTHOR><PERSON ID="28223">Andreas Schwab</PERSON>, <PERSON ID="28227">Anja Weisgerber</PERSON>, <PERSON ID="1832">Marianne Thyssen</PERSON>, <PERSON ID="96674">Anna Maria Corazza Bildt</PERSON><BRK/>fraktsiooni <GRPOL GRPOLID="2948">PPE</GRPOL> nimel</TI-AUTHOR><TI-AUTHOR><PERSON ID="1913">Evelyne Gebhardt</PERSON>, <PERSON ID="37312">Christel Schaldemose</PERSON>, <PERSON ID="28131">Anna Hedh</PERSON>, <PERSON ID="1907">Barbara Weiler</PERSON><BRK/>fraktsiooni <GRPOL GRPOLID="2949">S&amp;D</GRPOL> nimel</TI-AUTHOR><TI-AUTHOR><PERSON ID="38420">Cristian Silviu Buşoi</PERSON>, <PERSON ID="96873">Jürgen Creutzmann</PERSON>, <PERSON ID="34234">Antonyia Parvanova</PERSON>, <PERSON ID="96872">Nadja Hirsch</PERSON><BRK/>fraktsiooni <GRPOL GRPOLID="1119">ALDE</GRPOL> nimel</TI-AUTHOR><TI-AUTHOR><PERSON ID="4294">Heide Rühle</PERSON><BRK/>fraktsiooni <GRPOL GRPOLID="1107">Verts/ALE</GRPOL> nimel</TI-AUTHOR><TI-AUTHOR><PERSON ID="4538">Malcolm Harbour</PERSON><BRK/>fraktsiooni <GRPOL GRPOLID="2969">ECR</GRPOL> nimel</TI-AUTHOR></TI><OBJECT OBJID="OBJ0195">Teema: Mänguasjade ohutus</OBJECT><CONTENT><PARA>Tervise ja keskkonnariskide teaduskomitee avaldas 1. juulil 2010 teadusliku arvamuse mänguasjades leiduvate keemiliste ainete migratsiooni piirmäärade hindamise kohta, milles hinnatakse direktiivis 2009/48/EÜ kasutatud meetodeid kantserogeenideks, mutageenideks või reproduktiivtoksilisteks aineteks klassifitseeritud ainetest johtuva riski reguleerimiseks. Ühelt poolt soovitab komitee, et mänguasjade ohutus peab põhinema migratsiooni piirmääradel, teisalt aga märgib, et kirjeldatud keemiliste elementide migratsiooni mõõtmise meetod (standard EN 71-3) pole usaldusväärne.</PARA><PARA>Parlament on varemgi, kuid edutult, kutsunud komisjoni üles seda teemat käsitlema. Laialdaselt on väljendatud ka muret mänguasjades leiduvate kahjulike ainete, nagu polütsüklilised aromaatsed süsivesinikud, piirmäärade pärast, hoolimata asjaolust, et direktiivi 2009/48/EÜ peetakse üheks rangeimaks mänguasjade ohutuse valdkonna õigusaktiks maailmas. Viimased RAPEXi aruanded ohtlike mänguasjade turult tagasivõtmise kohta annavad alust muretsemiseks mänguasjade turujärelevalve pärast.</PARA><PARA>1. Kas komisjon jagab tervise ja keskkonnariskide teaduskomitee seisukohta, et keemiliste elementide migratsiooni mõõtmise meetod ei ole usaldusväärne? Kui jah, siis milliseid samme kavatseb komisjon astuda selle probleemi lahendamiseks?</PARA><PARA>2. Milliseid algatusi on komisjon teinud või kavatseb teha, et tagada mänguasjade parem turujärelevalve, pidades eelkõige silmas importkaupu?</PARA><PARA>3. Kas komisjon jagab seisukohta, et lähenemisviisi migratsiooni piirmääradele tuleks laiendada muudele mänguasjades sisalduvatele kahjulikele ainetele nagu polütsükliliste aromaatsete süsivesinike ühendid, asendades sellega koguseliste piirmäärade lähenemisviisi?</PARA><PARA>4. Kas komisjonil on kavas vaadata läbi nimekiri piiratud ainetest ja nende kogustest, mida võib mänguasjades kasutada, võttes arvesse uusimaid teaduslikke andmeid?</PARA><PARA>5. Kas komisjon oleks valmis uurima üle 36 kuu vanustele lastele mõeldud mänguasjade teemat, pidades silmas neist johtuvaid ohte, kui neid kasutavad alla 36 kuu vanused lapsed?</PARA><PARA>6. Kas komisjon jagab seisukohta, et mänguasjad ei tohiks sisaldada keemilisi elemente, mis on klassifitseerimise, märgistamise ja pakendamise määruses klassifitseeritud 1A ja 1B kategooria kantserogeenseteks, mutageenseteks ja reproduktiivtoksilisteks aineteks?</PARA><PARA>7. Milline on komisjoni tegevuse täpne ajakava?</PARA></CONTENT></QUEST>