<QUEST><TI><TI-INTRO>SUULINE KÜSIMUS ARUTELUGA <QREF QID="O-2007-0004">O-0004/07</QREF></TI-INTRO><TI-RULES-EP>vastavalt kodukorra artiklile 108</TI-RULES-EP><TI-AUTHOR>esitaja: <PERSON ID="1985">Pervenche Berès</PERSON> <COMMITTEE COMMID="813">Majandus- ja rahanduskomisjon</COMMITTEE>i nimel</TI-AUTHOR><TI-DEST>Euroopa Komisjonile</TI-DEST></TI><OBJECT OBJID="OBJ0004">Teema: Üks aktsia, üks hääl</OBJECT><CONTENT><PARA>Mais kuulutas siseturu ja teenuste peadirektoraat välja pakkumiskutse välisuuringule „Omandisuhete ja kontrolli vaheline tasakaal börsinimekirja kantud ELi äriühingutes”, mis on rohkem tuntud põhimõtte „üks aktsia, üks hääl” („one share, one vote”) uuringuna. Uuring anti ühiselt ettevõtetele Sherman &amp; Sterling, Institutional Shareholder Services (ISS) ja European Corporate Governance Institute (ECGI).</PARA><PARA>Oma raportis äriühinguõiguse kohta, mis võeti vastu juulis (<ANCHOR ID="1" FAMILY="REPORT" TYPE="A6" YEAR="2006" NUMBER="0229">A6-0229/2006</ANCHOR>), Euroopa Parlament: </PARA><PARA>1. innustas komisjoni olema valvas huvide konfliktide suhtes ning seoses teabe ja mõju võimaliku ebaproportsionaalse kogunemisega olulistele osalejatele, kes tegutsevad vahendajate ja nõuandjate kettides, mis on seotud aktsionäride hääleõiguse kasutamisega äriühingutes; (lõige 24); </PARA><PARA>2. lootis, et komisjon ei tee põhimõtet &quot;üks aktsia – üks hääl&quot; käsitlevat õigusakti ettepanekut enne Euroopa Parlamendi ja nõukogu 21. aprilli 2004. aasta direktiivi 2004/25/EÜ ülevõtmispakkumiste kohta läbivaatamise tulemuste selgumist – nagu on sätestatud kõnesoleva direktiivi artiklis 20 – ega kõnesoleva direktiivi hindamist; (lõige 43); ja </PARA><PARA>3. eeldas, et see annab empiiriliste ja teoreetiliste tõendite abil võimaluse objektiivselt analüüsida, milline mõju on erinevate liikmesriikide omandimudelitel majanduslikule tasuvusele, äriühingute omanikupoolsele kontrollile ja võimalustele teha piiriüleseid tehinguid, lubades ühtlasi teha põhjaliku äriõigusliku analüüsi liikmesriikide laiema majandusliku ja õigusliku keskkonna ning hea ühingujuhtimise tava eri vormide kohta.</PARA><PARA>Ka aktsionäride hääleõigust käsitleva direktiivi eelnõu Euroopa Parlamendi esimese lugemise seisukoha ettevalmistamisel peetakse vahendajate ja volikirjade kogumise asutuste tegevust väga oluliseks.</PARA><PARA>Kas komisjon on teadlik järgmistest asjaoludest: </PARA><PARA>- üks töövõtjatest – ISS – on kõige suurem Ameerika Ühendriikides ja Euroopa Liidus tegutsev hääleõiguste volikirjade haldaja,</PARA><PARA>- kolmas töövõtja Sherman &amp; Sterling  on New Yorgist pärinev advokaadibüroo,</PARA><PARA>- ISSi osa Hewlett Packardi ja Compaqi ühinemises on teravalt kritiseeritud seoses huvide konfliktiga (nõustamisteenused, volikirjade kogumine ja õigusteenused) ja Ameerika Ühendriikide finantsturgude järelevalvaja SEC on alustanud selle asja uurimist</PARA><PARA>- ja USA kontrollikoda (General Accountability Office) teatas 26. septembril 2006. aastal, et ka nemad hakkavad uurima hääleõiguste nõustamisturgusid huvide konflikti ja turu valitsemise kõrge riski tõttu, mis tekib siis, kui kahel äriühingul, millest üks on ISS, on suurim turuosa.</PARA><PARA>Kui jah, kuidas komisjon hindab neid fakte seoses USAs kerkinud huvide konflikti probleemide ja uurimistega?</PARA><PARA>Kas komisjon on veendunud, et välisuuringu teostamiseks valitud ühised töövõtjad tõepoolest vastavad sõltumatuse ja objektiivsuse üldkriteeriumidele, mida nõutakse tema hankemenetluses?</PARA></CONTENT></QUEST>