<QUEST VERSION="2"><TI><TI-INTRO>Suuliselt vastatav küsimus <QREF QID="O-2011-000104">O-000104/2011</QREF></TI-INTRO><TI-DEST><INST TYPE="COM">komisjonile</INST></TI-DEST><TI-RULES-EP>Kodukorra artikkel 115</TI-RULES-EP><TI-AUTHOR><PERSON ID="97198">Mara Bizzotto</PERSON>, <PERSON ID="97196">Oreste Rossi</PERSON><BRK/>fraktsiooni <GRPOL GRPOLID="2960">EFD</GRPOL> nimel</TI-AUTHOR></TI><OBJECT OBJID="OBJ000104">Teema: Euroopa Liidu tööhõive- ja koolitusametid</OBJECT><CONTENT><PARA>EUROFUND, CEDEFOP, ETF ja OSHA on ELi ametid, mis tegelevad ühe valdkonna – nimelt tööhõive ja koolituse – erinevate aspektidega. Võttes arvesse praegust olukorda, kus Euroopal tuleb hakkama saada erakordselt kõrge tööpuuduse tasemega, kus on teravad finantspinged, kuna eelarve vahenditest ei piisa ELile Lissaboni lepinguga kehtestatud likviidsusnõuete täitmiseks, kus Põhja-Aafrikas jätkub sõjategevus ja humanitaarkriis ning kus mõnes liikmesriigis käivad majanduse juhtimise süsteemi päästetööd, palun komisjonil esitada teave ülalnimetatud ametite töötajate arvu, juhtimis- ja ülalpidamiskulude, rahastamisallikate ja tegevusvaldkondade kohta.</PARA><PARA>Kes teeb otsuse nende ametite tegevuskava kohta ja kuidas see toimub? Kuidas saab Euroopa Parlament osaleda nende iga-aastase tegevuskava kindlaksmääramisel? Kui vaadata nimetatud nelja ametit eraldi, siis millised on igaühe erilised tunnused, mis õigustavad nende üheaegset olemasolu, ilma et oleks kulude ebatõhususe ja tarbetu dubleerimise ohtu? Kas oleks mõeldav need ametid ühte koondada, et suurendada nende kootoimet ja tõsta töö tulemuslikkust?</PARA></CONTENT></QUEST>