<QUEST VERSION="2"><TI><TI-INTRO>Suuliselt vastatav küsimus <QREF QID="O-2011-000295">O-000295/2011</QREF></TI-INTRO><TI-DEST><INST TYPE="COM">komisjonile</INST></TI-DEST><TI-RULES-EP>Kodukorra artikkel 115</TI-RULES-EP><TI-AUTHOR>Baroness <PERSON ID="4529">Sarah Ludford</PERSON>, <PERSON ID="34234">Antonyia Parvanova</PERSON>, <PERSON ID="97131">Giommaria Uggias</PERSON><BRK/>fraktsiooni <GRPOL GRPOLID="1119">ALDE</GRPOL> nimel</TI-AUTHOR></TI><OBJECT OBJID="OBJ000295">Teema: ELi diabeediepideemiale reageerimine</OBJECT><CONTENT><PARA>Peaaegu 33 miljonit ELi kodanikku ehk ligi 10% liidu elanikkonnast põeb diabeeti. Ühtlasi sureb ELis diabeedi tagajärjel 325 000 inimest aastas<FNREF FNIDREF="FN1"/>, mis tähendab, et keskmiselt iga kahe minuti järel sureb diabeedi ja sellega seotud tüsistuste tõttu üks ELi kodanik. Veel 32 miljonit inimest kannatab nõrgenenud glükoositaluvuse all ja väga suure tõenäosusega kujuneb neil välja kliiniliselt diagnoositav diabeet. Need arvud võivad 2030. aastaks 16% võrra suureneda, põhjuseks leviv ülekaalulisus, Euroopa rahvastiku vananemine ja muud tegurid, mida tuleb veel täpsustada ja milleks on vaja rohkem teadusuuringuid. Liikmesriikide tervishoiusüsteemide kulud seoses diabeediga on samuti äärmiselt suured, moodustades enamikus liikmesriikidest rohkem kui 10% tervishoiukuludest<FNREF FNIDREF="FN2"/>.</PARA><PARA>Nendele hoiatavatele arvudele vaatamata puudub ELis endiselt kogu liitu hõlmav strateegia diabeediga (esimese ja teise tüübi diabeet) tegelemiseks. Kuid aeg on muutusteks küps.</PARA><PARA>Euroopa Liidu Nõukogu on palunud komisjonil viia 2012. aastaks läbi arutelu selle üle, mida Euroopa Liit saaks krooniliste haiguste suhtes ette võtta<FNREF FNIDREF="FN3"/>. </PARA><PARA>Diabeet tunnistatakse üheks neljast levinuimast mittenakkuslikust haigusest nii ÜRO Peaassamblee hiljutisel kõrgetasemelisel kohtumisel vastu võetud poliitilises deklaratsioonis mittenakkuslike haiguste ennetamise ja tõrje kohta<FNREF FNIDREF="FN4"/> kui ka Euroopa Parlamendi 15. septembri 2011. aasta resolutsioonis mittenakkuslike haiguste kohta<FNREF FNIDREF="FN5"/>, kus parlament „rõhutab, et oluline on kehtestada krooniliste mittenakkuslike haiguste ELi strateegia, millele järgneksid nõukogu soovitused, kus eraldi osa oleks pühendatud neljale kõige levinumale mittenakkuslikule haigusele”.</PARA><PARA>Mida kavatseb komisjon eeltoodut arvestades ette võtta, et diabeediga seotud probleeme konkreetselt ja tõhusalt lahendada?</PARA><FN FNID="FN1">  Rahvusvaheline Diabeediliit. IDF Diabetes Atlas, 4. trükk, Brüssel, 2009 http://www.idf.org/diabetesatlas/.</FN><FN FNID="FN2">  Diabetes – The Policy Puzzle: towards benchmarking in the EU 27 (2007) http://www.idf.org/webdata/docs/EU-diabetes-policy-audit-2008.pdf.</FN><FN FNID="FN3">  Nõukogu järeldused „Rahvatervise ja tervishoiusüsteemide uuenduslikud lähenemisviisid kroonilistele haigustele”, 7. detsember 2010 http://www.consilium.europa.eu/uedocs/cms_data/docs/pressdata/en/lsa/118282.pdf.</FN><FN FNID="FN4">  ÜRO Peaassamblee kõrgetasemelise kohtumise poliitiline deklaratsioon mittenakkuslike haiguste ennetamise ja tõrje kohta, 19. september 2011 http://www.un.org/ga/search/view_doc.asp?symbol=A%2F66%2FL.1&amp;Lang=E.</FN><FN FNID="FN5">  Euroopa Parlamendi resolutsioon Euroopa Liidu seisukoha ja kohustuste kohta mittenakkuslike haiguste ennetamist ja kontrolli käsitleva ÜRO kõrgetasemelise kohtumise eel, 15. september 2011 http://www.europarl.europa.eu/sides/getDoc.do?pubRef=-//EP//TEXT+TA+P7-TA-2011-0390+0+DOC+XML+V0//ET&amp;language=ET</FN></CONTENT></QUEST>