<QUEST VERSION="2"><TI><TI-INTRO>Infotunni küsimus <QREF QID="H-2011-000021">H-000021/2011</QREF></TI-INTRO><TI-DEST><INST TYPE="COM">komisjonile</INST></TI-DEST><TI-SESSION>2011 veebruar osaistungjärk</TI-SESSION><TI-RULES-EP>Kodukorra artikkel 116</TI-RULES-EP><TI-AUTHOR><PERSON ID="96603">Nessa Childers</PERSON> <GRPOL GRPOLID="2949">(S&amp;D)</GRPOL></TI-AUTHOR></TI><OBJECT OBJID="OBJ000021">Teema: Lennuliikluse seiskumine Euroopa õhuruumis</OBJECT><CONTENT><PARA>Nagu komisjonile teada, oli Euroopa lennuliiklus möödunud jõulude ajal taas kord tõsiselt häiritud. Tegemist oli 2010. aastal juba kolmanda tõsise katkestusega, millele eelnesid suur lumesadu aasta alguses ning tuhapilvest põhjustatud kriis, mis meil niipea ei unune.</PARA><PARA>Kuigi 2010. aasta oli mõneski mõttes erandlik, annavad mitmed tõendid alust arvata, et sellised vahejuhtumid muutuvad kliimamuutuse tagajärjel edaspidi üha sagedasemaks. Seetõttu on vältimatult vajalik, et Euroopa Liit jätkaks taolisteks olukordadeks valmisoleku kavandamist, et kaitsta nii tarbijaid kui ka lennuettevõtjaid selliste hilinemiste eest nagu 2010. aastal.</PARA><PARA>Kas komisjonil on kavas koordineerida Euroopa lennujaamade ettevalmistust suurte lumesadude tagajärgedega toimetulemiseks? Kas komisjon võtab endale kohustuse läbi vaadata hilinemistega seotud kompensatsioonipoliitika, mis on koostatud teistsugusel lennuliikluse ajastul ning mis 21. sajandil ei rahulda enam ei lennureisijaid ega lennuettevõtjaid?</PARA></CONTENT></QUEST>