<QUEST VERSION="2"><TI><TI-INTRO>Suuliselt vastatav küsimus <QREF QID="O-2011-000014">O-000014/2011</QREF></TI-INTRO><TI-DEST><INST TYPE="COM">komisjonile</INST></TI-DEST><TI-RULES-EP>Kodukorra artikkel 115</TI-RULES-EP><TI-AUTHOR><PERSON ID="96826">Tamás Deutsch</PERSON>, <PERSON ID="28165">Lambert van Nistelrooij</PERSON>, <PERSON ID="96779">Danuta Maria Hübner</PERSON>, <PERSON ID="33982">Marian-Jean Marinescu</PERSON>, <PERSON ID="95017">Iosif Matula</PERSON>, <PERSON ID="97968">Andrey Kovatchev</PERSON>, <PERSON ID="96659">János Áder</PERSON>, <PERSON ID="23813">Zoltán Bagó</PERSON>, <PERSON ID="28150">Kinga Gál</PERSON>, <PERSON ID="28145">Béla Glattfelder</PERSON>, <PERSON ID="23816">András Gyürk</PERSON>, <PERSON ID="96707">Ágnes Hankiss</PERSON>, <PERSON ID="28141">Lívia Járóka</PERSON>, <PERSON ID="96829">Ádám Kósa</PERSON>, <PERSON ID="23819">Csaba Őry</PERSON>, <PERSON ID="102886">Ildikó Gáll-Pelcz</PERSON>, <PERSON ID="28135">György Schöpflin</PERSON>, <PERSON ID="23820">László Surján</PERSON>, <PERSON ID="23821">József Szájer</PERSON>, <PERSON ID="23866">Edit Bauer</PERSON>, <PERSON ID="96652">Alajos Mészáros</PERSON>, <PERSON ID="39724">Csaba Sógor</PERSON>, <PERSON ID="39726">László Tőkés</PERSON>, <PERSON ID="39725">Iuliu Winkler</PERSON>, <PERSON ID="4271">Elisabeth Jeggle</PERSON><BRK/>fraktsiooni <GRPOL GRPOLID="2948">PPE</GRPOL> nimel</TI-AUTHOR></TI><OBJECT OBJID="OBJ000014">Teema: ELi Doonau piirkonna strateegia</OBJECT><CONTENT><PARA>Komisjon võttis 8. detsembril 2010. aastal vastu teatise ja tegevuskava Euroopa Liidu Doonau piirkonna strateegia kohta. Doonau piirkond hõlmab 14 riiki, sealhulgas kaheksat ELi liikmesriiki, ning ühendab ca 115 miljonit inimest. Arvestades, et paljud selle piirkonna probleemidest on omavahel tihedalt seotud, on ülioluline teha kooskõlastatud koostööd makropiirkondlikus struktuuris, et tagada piirkonna tohutu arengupotentsiaali tõhusaim kasutamine.</PARA><PARA>Kuidas aitab ülalnimetatud strateegia komisjoni arvates kaasa säästva arengu uuesti käivitamisele riikides, kes strateegias aktiivselt osalevad?</PARA><PARA>Keskkonnaressursid ei tunne piire ja nende tähtsus väljub üksikute riikide huvide raamest. Doonau piirkonnas on erakordselt rikkalikud ja mitmekülgsed ökosüsteemid ning seetõttu on äärmiselt tähtis pöörata keskkonnakaitsele rohkem tähelepanu. Bioloogilise mitmekesisuse kaitse, vee kvaliteedi taastamine ja säilitamine ning keskkonnariskide ohjamine on hädavajalikud tegurid loomaks elamisväärset ja jätkusuutlikku Doonau piirkonda ning tagamaks arukat majanduskasvu. Aruka majanduskasvu tagamine piirkonnas ei ole nende teguriteta võimalik. Kas komisjon võiks täpsustada, mida Doonau strateegia sellega seoses pakub?</PARA><PARA>Kasutamata vahendite (näiteks Ühtekuuluvusfondist riiklike assigneeringute raames) ärakasutamine toetaks märkimisväärselt strateegia elluviimist ja lisaks sellele väärtust, sest kõik osalevad riigid võiksid kasutada seda rahastamisvõimalust ühiselt, lähtudes juba olemasolevatest ressurssidest. Mida arvab komisjon võimalusest paigutada kasutamata ELi vahendid ümber Euroopa Liidu Doonau piirkonna strateegiasse? </PARA></CONTENT></QUEST>