<QUEST><TI><TI-INTRO>SUULINE KÜSIMUS ARUTELUGA <QREF QID="O-2009-0093">O-0093/09</QREF></TI-INTRO><TI-RULES-EP>vastavalt kodukorra artiklile 115</TI-RULES-EP><TI-AUTHOR>esitaja: <PERSON ID="28367">Gabriele Albertini</PERSON> ja <PERSON ID="2054">Heidi Hautala</PERSON> <COMMITTEE COMMID="2856">Väliskomisjon</COMMITTEE>i nimel, <PERSON ID="96883">Eva Joly</PERSON> <COMMITTEE COMMID="2857">Arengukomisjon</COMMITTEE>i nimel</TI-AUTHOR><TI-DEST>nõukogule</TI-DEST></TI><OBJECT OBJID="OBJ0093">Teema: Demokraatia tugevdamine välissuhetes</OBJECT><CONTENT><PARA>Välissuhete nõukogu tunnistas 19. mail 2009, et demokraatliku valitsemistava toetamine partnerriikides hõlmab laiemaid demokraatia ja inimõiguste küsimusi, ning märkis, et vaja oleks sidusamat ELi lähenemisviisi ELi toetuse tõhususe suurendamiseks.</PARA><PARA>Nagu eesistujariik juba rõhutas, ei ole siiani tehtud piisavalt jõupingutusi, et koordineerida arvukaid ühenduse meetmeid demokraatia toetuseks ning demokraatia edendamisega tegelevate rahvusvaheliste foorumite või fondide tegevust. <BRK/></PARA><PARA>Milliseid konkreetseid meetmeid   soovitab eesistujariik võtta, et parandada ELi välis-, inimõiguste-   ja arengupoliitika vahendite koordineeritust, teadvustades sealjuures,   et demokraatia ja inimõigused on omavahel seotud? Millised meetmed on   ette nähtud, et tagada ühtne valimistejärgne poliitika, milles arengu   toetamine on kooskõlas demokraatlike põhimõtete ja demokraatliku valitsustava   väärtustega? Kas see võib otseselt mõjutada ELi arenguabi programmitööd? <BRK/></PARA><PARA>Milline roll antakse   selles demokraatia tugevdamise ja inimõiguste edendamise protsessis   parlamentidele, kaasa arvatud Euroopa Parlamendile? Kas see hõlmab toetust   demokraatlikele institutsioonidele, eriti parlamentidele, ja nende kaasamist   riigipõhiste meetmete, näiteks ELi ja asjakohase riigi vaheliste lepingute   ning riiklike strateegiadokumentide väljatöötamisse ja rakendamisse? <BRK/></PARA><PARA>Kas eesistujariik nõustub,   et demokraatia toetamist ja inimõiguste edendamist tuleb üksikasjaliselt   ja põhjalikult analüüsida? Kas eesistujariik täpsustaks, millised konsultatsioonid   on toimunud kõikide partneritega (st institutsioonide ja piirkondlike   osalejatega) ning milliseid järeldusi ta selle põhjal teeb? Kas nõukogu   saab tagada, et ta võtab selle algatuse kohta vastu järeldused alles   pärast piisavat konsulteerimist partneritega?</PARA></CONTENT></QUEST>