<QUEST><TI><TI-INTRO>SUULINE KÜSIMUS ARUTELUGA <QREF QID="O-2010-0011">O-0011/10</QREF></TI-INTRO><TI-RULES-EP>vastavalt kodukorra artiklile 115</TI-RULES-EP><TI-AUTHOR>esitaja: <PERSON ID="96852">Cornelia Ernst</PERSON>, <PERSON ID="96821">Rui Tavares</PERSON>, <PERSON ID="96858">Marie-Christine Vergiat</PERSON>, <PERSON ID="96742">Jean-Luc Mélenchon</PERSON>, <PERSON ID="28407">Willy Meyer</PERSON>, <PERSON ID="96851">Thomas Händel</PERSON>, <PERSON ID="28215">Jacky Hénin</PERSON>, <PERSON ID="96854">Sabine Lösing</PERSON> ja <PERSON ID="4466">Ilda Figueiredo</PERSON> <GRPOL GRPOLID="2950">GUE/NGL</GRPOL> fraktsiooni nimel</TI-AUTHOR><TI-DEST>nõukogule</TI-DEST></TI><OBJECT OBJID="OBJ0011">Teema: Guantanamo vangilaagri sulgemise viibimine</OBJECT><CONTENT><PARA>Ameerika Ühendriikide valitsus on teatanud, et Guantanamo vanglat ei suleta 22. jaanuariks, nagu president Obama täpselt aasta tagasi ametisse astudes lubas. Püüded osa Guantanamo kinnipeetavate üle kohut mõista ja leida Ameerika Ühendriikides koht nende vastuvõtmiseks ei ole seni tulemusi andnud, osalt ka seetõttu, et Kongress ei taha endisi vange USA pinnale lubada. </PARA><PARA>Obama ametisseastumise ajal oli Guantanamos umbes 245 vangi. Sellest ajast alates on sealt lahkunud üksnes umbkaudu 30 meest, kinnipeetavaid on veel 215. Nende hulgas on 90 jeemenlast, keda Ameerika Ühendriigid ei saa kodumaale tagasi saata, kuna ei ole suudetud saavutada julgeoleku- ja rehabliliteerimise kokkulepet. 65 kinnipeetavat võiks vastutusele võtta föderaalkohtutes – valitsus teatas hiljuti, et annaks viis 11. septembri sündmustes süüdistatavat meest, nende hulgas Khalid Sheikh Mohammedi, kohtumõistmiseks üle USA föderaalkohtutele – või sõjaväekomisjonides. Umbes 60 kinnipeetava puhul on Ameerika Ühendriikide valitsus teinud otsuse vabastamise kohta, kuna nad ei kujuta endast vähimatki ohtu, kuid neid ei saa kodumaale tagasi saata, sest nende päritolumaal (Usbekistan, Süüria, Hiina, Alžeeria ja Tuneesia) ähvardab neid piinamine. Meedia väitel võib Obama lähinädalatel teatavaks teha Guantanamo sulgemise plaani, mille kohaselt võib kuni 90 terrorismis kahtlustatavat ähvardada "ennetav" vangistus määramatuks ajaks, kuna tõendid mõnede vastu on saadud piinamise teel ning avaliku kohtuprotsessiga hõlmataks ja ilmselt ka paljastataks suures koguses salastatud informatsiooni.</PARA><PARA>Vastusena Ameerika Ühendriikide palvele on endisi vange nõustunud vastu võtma Bermuda ja Belau ning Euroopa riikidest Prantsusmaa, Portugal, Iirimaa, Belgia, Ühendkuningriigid, Itaalia ja Ungari.</PARA><PARA>Mida kavatsevad EL ja selle liikmesriigid veel teha, et aidata kaasa Guantanamo sulgemisele, pidades silmas ka endiste kinnipeetavate vastuvõtmist? Mida kavatseb nõukogu teha selleks, et väljendada USA ametivõimudele Euroopa muret seoses Guantanamo sulgemise viibimisega ja seoses sellega, et kinnipeetavaid võib edaspidi vangistada määramatuks ajaks, nende üle võivad kohut mõista sõjaväelised komisjonid ja neile võidakse määrata surmanuhtlus? Mida kavatseb nõukogu teha, et selgitada USA võimudele vajadust tagastada kogu territoorium Kuubale?</PARA></CONTENT></QUEST>