<QUEST><TI><TI-INTRO>SUULINE KÜSIMUS ARUTELUGA <QREF QID="O-2009-0142">O-0142/09</QREF></TI-INTRO><TI-RULES-EP>vastavalt kodukorra artiklile 115</TI-RULES-EP><TI-AUTHOR>esitaja: <PERSON ID="4385">Hélène Flautre</PERSON>, <PERSON ID="4531">Jean Lambert</PERSON> ja <PERSON ID="28409">Raül Romeva i Rueda</PERSON> <GRPOL GRPOLID="1107">Verts/ALE</GRPOL> fraktsiooni nimel</TI-AUTHOR><TI-DEST>nõukogule</TI-DEST></TI><OBJECT OBJID="OBJ0142">Teema: Ühislennud ebaseaduslike rändajate tagasisaatmiseks</OBJECT><CONTENT><PARA>Viimastel nädalatel on mitu liikmesriiki alustanud ühiselt afgaanide sunniviisilist tagasisaatmist Afganistani, ehkki tõendatud andmetel ei ole riigi mõnes piirkonnas tagatud nende füüsiline ohutus. Kas Afganistani saab käsitleda turvalise kolmanda riigina, võttes arvesse, et afgaanid moodustavad maailma suurima pagulaste kogukonna (rohkem kui 2,7 miljonit pagulast ja 500 000 ümberasustatud isikut), ja riigis valitsevat üldist ebastabiilset olukorda?</PARA><PARA>Kui nõukogu on seisukohal, et Afganistan ei ole turvaline kolmas riik, siis kas ühislennud on vastuolus Genfi konventsiooni mittetagasisaatmist käsitleva artikliga 33?</PARA><PARA>Kas nõukogu peab ühislende kollektiivseks väljasaatmiseks?</PARA><PARA>Kas nõukogu saab tagada, et enne iga isiku tagasisaatmist viiakse läbi põhjalik kontroll, mis võimaldab olla kindel, et isik ei ole esitanud rahvusvahelise kaitse taotlust, ja et juhul, kui selline taotluse esitati, järgiti kõiki taotluse läbivaatamismenetluse ettekirjutusi ja on tagatud nende isikute julgeolek riikides, kuhu nad tagasi saadetakse? Kas nõukogu on võimeline tagantjärele kindlaks tegema, et see sunniviisiliste tagasisaatmiste puhul tõesti nii on?</PARA><PARA>Kas nõukogu on arvamusel, et afgaanidel on võimalik saada lisaks kaitset vastavalt 29. aprilli 2004. aasta miinimumnõuete direktiivi 2004/83/EÜ<FNREF FNIDREF="FN1"/> artiklile 15 c (tõsine ja individuaalne oht tsiviilisiku elule või isikupuutumatusele juhusliku vägivalla tõttu rahvusvahelise või riigisisese relvastatud kokkupõrke puhul)?</PARA><PARA>Kas nõukogu hinnangul on õiguspärane saata tagasi ebaseaduslikult ELi territooriumil viibivat isikut üksnes seetõttu, et ta ei ole taotlenud rahvusvahelist kaitset, kuigi on teada, et pärast Dublini II määruse vastuvõtmist ei julge paljud varjupaigataotlejad ELi sisenemisel liikmesriigis varjupaigataotlust esitada?</PARA><FN FNID="FN1">  ELT L 304, 30.9.2004, lk 12.</FN></CONTENT></QUEST>