<QUEST VERSION="2"><TI><TI-INTRO>Infotunni küsimus <QREF QID="H-2010-0540">H-0540/2010</QREF></TI-INTRO><TI-DEST><INST TYPE="COM">komisjonile</INST></TI-DEST><TI-SESSION>2010 november osaistungjärk</TI-SESSION><TI-RULES-EP>Kodukorra artikkel 116</TI-RULES-EP><TI-AUTHOR><PERSON ID="96948">Gilles Pargneaux</PERSON> <GRPOL GRPOLID="2949">(S&amp;D)</GRPOL></TI-AUTHOR></TI><OBJECT OBJID="OBJ0540">Teema: Uuringu algatamine üksikvagunitega veo kohta</OBJECT><CONTENT><PARA>Prantsuse raudtee-ettevõte SNCF esitles 2009. aasta septembris käimasoleva nn Veroni plaani raames üldkava, milles kehtestatakse raudteekaubaveo arengusuunad eelseisvateks aastateks ja nähakse ette üksikvagunitega veo vähendamine 60% võrra. Kuid vedu üksikvagunitega moodustab praegu raudteekaubaveo mahust 42% ja sellel on märkimisväärne arengupotentsiaal.</PARA><PARA>Tegelikkuses tähendab selline otsus seda, et 255 000 vaguni last suunatakse maanteeveo valdkonda ja lühikese ajaga langeb raudteekaubaveo maht 2008. aastaga võrreldes kolmandiku võrra. Kokku suureneks maanteevedu 1 200 000 veoki võrra, mis SNCFi teostatud uuringu kohaselt tekitaks 300 000 tonni süsinikdioksiidi ekvivalenti aastas. Lisaks neile keskkonnariskidele kaasneks vältimatult ka töökohtade kadu, mis on praegusel kriisiajal lubamatu.</PARA><PARA>Kas komisjon võiks öelda, kas tal on endiselt kavas algatada 2011. aastal täielik uuring üksikvagunitega veo kohta?</PARA></CONTENT></QUEST>