<QUEST><TI><TI-INTRO>SUULINE KÜSIMUS ARUTELUGA <QREF QID="O-2010-0014">O-0014/10</QREF></TI-INTRO><TI-RULES-EP>vastavalt kodukorra artiklile 115</TI-RULES-EP><TI-AUTHOR>esitaja: <PERSON ID="97086">Sonia Alfano</PERSON>, <PERSON ID="28246">Alexander Alvaro</PERSON>, <PERSON ID="97019">Ivo Vajgl</PERSON>, <PERSON ID="96945">Marietje Schaake</PERSON>, <PERSON ID="28266">Sophia in 't Veld</PERSON> ja <PERSON ID="97229">Niccolò Rinaldi</PERSON> <GRPOL GRPOLID="1119">ALDE</GRPOL> fraktsiooni nimel</TI-AUTHOR><TI-DEST>Euroopa Komisjonile</TI-DEST></TI><OBJECT OBJID="OBJ0014">Teema: Direktiivi 2007/65/EÜ rakendava Itaalia dekreedi eelnõu vastavus sellele direktiivile ja põhiõigustele</OBJECT><CONTENT><PARA>Itaalia valitsus on esitanud kava võtta vastu seadusandlik dekreet nr 169<FNREF FNIDREF="FN1"/>, millega rakendatakse teleringhäälingutegevust käsitlevat direktiivi 2007/65/EÜ<FNREF FNIDREF="FN2"/>. Kui see ettepanek heaks kiidetakse, tuleb sellistele audivideofaile sisaldavatele veebisaitidele nagu Google või blogid taotleda luba meediasisu edastamiseks (näiteks voogedastus otse-eetris (live streaming) ja veebiülekanded, nagu näeb ette meediat käsitleva konsolideeritud teksti artiklit 21 muutva seaduse artikli 17 punkt cc).</PARA><PARA>Sidusrühmad, valitsusvälised organisatsioonid ja kodanikud on väljendanud dekreedi eelnõu suhtes kriitikat ning Itaalia sideameti juht on kinnitanud, et ühelt poolt on interneti üldfilter piirav – viisil, mida ükski Euroopa riik ei ole vastuvõetavaks pidanud –, ning teiselt poolt ebatõhus, sest see on esmajoones bürokraatlik filter. Ta on ka öelnud, et loa taotlemise säte jääb direktiivi kohaldamisalast välja ning on seetõttu ELi õigusega vastuolus: niisugusena tekitab see küsimusi komisjonile, kes seda kindlasti kritiseerib.</PARA><PARA>Kas komisjon nõustub, et direktiiv selliseid sätteid mingilgi viisil ette ei näe? Kas komisjon ei arva, et need sätted asetavad ohtu Euroopa inimõiguste konventsiooni artikliga 10 ning põhiõiguste harta artikliga 11 tagatud sõna- ja teabevabaduse, eelkõige seeläbi, et nendega antakse valitsusele tsensuuriõigus, mis on vastuolus ELi lepingu artiklites 2 ja 6 tagatud inimõiguste, põhivabaduste, demokraatia ja õigusriigiga? Kas mõnes muus ELi liikmesriigis või kolmandas riigis on sarnased sätted ja kui on, siis millistes riikides? Kuidas kavatseb komisjon tagada põhiõiguste kaitse Euroopa digitaalses tegevuskavas?</PARA><FN FNID="FN1">  Tekst: http://www.camera.it/_dati/leg16/lavori/AttiDelGoverno/pdf/0169.pdf</FN><FN FNID="FN2">  ELT L 332, 18.12.2007, lk 27.</FN></CONTENT></QUEST>