<QUEST VERSION="2"><TI><TI-INTRO>Suuliselt vastatav küsimus <QREF QID="O-2010-0084">O-0084/2010</QREF></TI-INTRO><TI-DEST><INST TYPE="COM">komisjonile</INST></TI-DEST><TI-RULES-EP>Kodukorra artikkel 115</TI-RULES-EP><TI-AUTHOR><PERSON ID="23866">Edit Bauer</PERSON><BRK/>fraktsiooni <GRPOL GRPOLID="2948">PPE</GRPOL> nimel</TI-AUTHOR></TI><OBJECT OBJID="OBJ0084">Teema: Naiste õiguste harta</OBJECT><CONTENT><PARA>Komisjoni teatises „Kindel kohustus tagada meeste ja naiste võrdõiguslikkus” – Naiste harta (KOM(2010)0078), mis avaldati 2010. aasta märtsi alguses rahvusvahelise naistepäeva puhul, tuletati meelde, et naiste ja meeste võrdõiguslikkus on põhiõigus, mis on sätestatud Euroopa Liidu lepingu artiklis 2 ja Euroopa Liidu põhiõiguste hartas. Samuti on teatises sätestatud viis peamist tegevusvaldkonda, kus järgmise viie aasta jooksul tuleb võrdõiguslikkust edendada. Euroopa Parlament ootab uut ja põhjalikku naiste ja meeste võrdõiguslikkuse strateegiat, mille komisjon peab vastu võtma septembris 2010.</PARA><PARA>1.  Kas komisjon võiks Euroopa Parlamenti informeerida uutest arengusuundadest alates märtsist 2010, eelkõige seoses uue strateegia koostamisega? </PARA><PARA>2.  Mida konkreetselt kavatseb iga volinik teha komisjoni teatises kindlaks määratud eesmärkide täitmiseks, et tõhusamalt arvesse võtta soolist võrdõiguslikkust?</PARA><PARA>3.  Kuidas kavatseb komisjon täita kohustust võimaldada naistel oma võimeid ja oskusi täiel määral rakendada, samal ajal tagades töö-, pere- ja eraelu ühitamise?</PARA><PARA>4.  Milliseid vahendeid kavatseb komisjon kasutusele võtta, et oluliselt vähendada meeste ja naiste palgaerinevusi?</PARA><PARA>5.  Mida kavatseb komisjon teha naiste ja meeste õiglasema esindatuse tagamiseks juhtivatel kohtadel avalikus sektoris ja majanduses?</PARA><PARA>6.  Teatises on öeldud, et komisjon on valmis töötama koos kõigi sidusrühmadega, sealhulgas kodanikuühiskonnaga, nii riiklikul, Euroopa kui ka rahvusvahelisel tasandil. Kuidas kavatseb komisjon kaasata sellesse tööprotsessi Euroopa Parlamendi?</PARA></CONTENT></QUEST>