<QUEST><TI><TI-INTRO>SUULINE KÜSIMUS ARUTELUGA <QREF QID="O-2008-0096">O-0096/08</QREF></TI-INTRO><TI-RULES-EP>vastavalt kodukorra artiklile 108</TI-RULES-EP><TI-AUTHOR>esitaja: <PERSON ID="4740">Marco Cappato</PERSON> ja <PERSON ID="1002">Marco Pannella</PERSON> <GRPOL GRPOLID="1119">ALDE</GRPOL> fraktsiooni nimel</TI-AUTHOR><TI-DEST>Euroopa Komisjonile</TI-DEST></TI><OBJECT OBJID="OBJ0096">Teema: demokraatia, inimõigused ning Euroopa Liidu ja Vietnami vaheline uus partnerlus- ja koostööleping</OBJECT><CONTENT><PARA>– arvestades, et 2007. aasta novembris Euroopa Komisjoni presidendi Barroso visiidi ajal alustati läbirääkimisi Euroopa Liidu ja Vietnami vahelise uue partnerlus- ja koostöölepingu sõlmimiseks ja et läbirääkimiste esimene voor toimus 2008. aasta juulis;</PARA><PARA>– arvestades, et läbirääkimiste järgmine voor toimub 20. ja 21. oktoobril 2008 Hanois;</PARA><PARA>– arvestades, et olemasolev koostööleping sisaldab inimõiguste klauslit, mille alusel artiklis 1 on kirjas, et „inimõiguste ja demokraatia põhimõtete austamine on lepingupoolte koostöö aluseks ja lepingu oluliseks koostisosaks&quot;;</PARA><PARA>– arvestades, et Vietnami Sotsialistlik Vabariik on üheparteiline, Vietnami Kommunistliku Partei kontrolli all olev riik, kus parteil on täielik kontroll ka ametiühingute, seltside, usuühingute ja massiteabevahendite üle;</PARA><PARA>– arvestades, et Vietnamis on tõendatud inim- ja kodanikuõiguste süstemaatilisi rikkumisi, sealhulgas eriti rahvusvähemuste, nagu näiteks degarite, ja tunnustamata usuühingute, näiteks Ühendatud Budistliku Kiriku suhtes ning et mõjukate valitsusväliste organisatsioonide andmetel on viimase pooleteise aastaga vangi mõistetud vähemalt 26 poliitilist teisitimõtlejat; </PARA><PARA>– arvestades, et Vietnam on riik, kus endiselt rakendatakse surmanuhtlust; et viimase paari aastaga on surmanuhtluse kohaldamine sagenenud ja 2008. aastal on surma mõistetud vähemalt 83 inimest, nende hulgas 14 naist.</PARA><PARA>Mida on komisjon omalt poolt teinud, kindlustamaks seda, et läbirääkimised uue koostöö- ja partnerluslepingu üle viiksid Vietnamis inimõiguste austamise ja demokraatia juurutamise osas konkreetsete meetmeteni ?</PARA><PARA>Milliseid tegelikke edusamme peab komisjon vajalikuks, et jõuda lepinguni, mis oleks rahuldav ka demokraatia ja inimõiguste aspekti arvestades?</PARA></CONTENT></QUEST>