<QUEST><TI><TI-INTRO>SUULINE KÜSIMUS ARUTELUGA <QREF QID="O-2006-0071">O-0071/06</QREF></TI-INTRO><TI-RULES-EP>vastavalt kodukorra artiklile 108</TI-RULES-EP><TI-AUTHOR>esitaja: <PERSON ID="1911">Martin Schulz</PERSON> <GRPOL GRPOLID="1103">PSE</GRPOL> fraktsiooni nimel</TI-AUTHOR><TI-DEST>Euroopa Komisjonile</TI-DEST></TI><OBJECT OBJID="OBJ0071">Teema: Euroopas asuvate ettevõtete ümberkorraldamise majanduslikud ja sotsiaalsed tagajärjed</OBJECT><CONTENT><PARA>2006. a juunis otsustas General Motors Europe (GME) majanduslikel põhjustel sulgeda oma tehase Azambujas (Portugal). Antud tehases töötab 1150 inimest samas kui Euroopas annab General Motors tööd umbes 64 000 inimesele. Kõnealune tegevus ei mõjuta ainult piirkonda Portugalis vaid kasvavat hirmu seoses GME strateegiaga, mis näeb ette tootmise ümberviimise riikidesse väljaspool ELi arvestamata sotsiaalse ja rahalise vastutusega. Seni pole GME töötajate esindajaid teavitanud Portugali tehase tasuvusega seotud näitajatest. Samas on Portugali valitsus eraldanud GMEle rohkem kui 40 miljonit eurot, et toetada selle tegevust Azambuja piirkonnas. GME juhtum ei ole erand, ka teised näited tõestavad, et mootorsõidukite tehaste otsused põhinevad tihti tulude maksimeerimisel ning tootmine viiakse välja isegi siis, kui esialgne tegevus on tulus.</PARA><PARA>Pidades silmas eespool toodut, kui säästvaks peab komisjon mootorsõidukite tööstuse arengut ELis?</PARA><PARA>Missuguseid Euroopa vahendeid on GMEle eraldatud tegevuse toetuseks Portugalis ja teistes ELi liikmesriikides?</PARA><PARA>Kas ELil on praegu menetluses mõni GME taotlus majandustegevuse toetuseks, kui jah, siis milliste piirkondade tarbeks?</PARA><PARA>Mida komisjon kavatseb teha tagamaks, et ELis asuvad ettevõtted peaksid kinni oma sotsiaalsetest ja rahalistest kohustustest, oleksid korporatiivselt vastutavad ning õiglased kõigi sidusrühmade (töötajad, kohalikud, piirkondlikud asutused jne) ja kogukondade suhtes, kus nad asuvad ning ei huvituks ainult tulude maksimeerimisest?</PARA></CONTENT></QUEST>