<QUEST VERSION="2"><TI><TI-INTRO>Suuliselt vastatav küsimus <QREF QID="O-2011-000322">O-000322/2011</QREF></TI-INTRO><TI-DEST><INST TYPE="COM">komisjonile</INST></TI-DEST><TI-RULES-EP>Kodukorra artikkel 115</TI-RULES-EP><TI-AUTHOR><PERSON ID="96694">Rolandas Paksas</PERSON>, <PERSON ID="96693">Juozas Imbrasas</PERSON><BRK/>fraktsiooni <GRPOL GRPOLID="2960">EFD</GRPOL> nimel</TI-AUTHOR></TI><OBJECT OBJID="OBJ000322">Teema: Programm "Arukas energeetika - Euroopa II" ja mitmeaastane finantsperspektiiv</OBJECT><CONTENT><PARA>Euroopa energiapoliitika edukus sõltub aktiivsest teadustegevusest uute konkurentsivõimeliste ja jätkusuutlike tehnoloogiate väljatöötamise valdkonnas ning olemasolevate tehnoloogiate tõhusamast kasutamisest. Selleks et edendada olemasolevate jätkusuutlike energialahenduste kasutamist ja kõrvaldada kõik mittetehnoloogilised takistused taastuvate energiaallikate ja energiatõhususe valdkonnas (näiteks teabe, oskuste ja rahaliste vahendite puudumine teatavates valdkondades), on Euroopa Liit töötanud välja praegu käimasoleva mitmeaastase programmi „Arukas energeetika – Euroopa II”. </PARA><PARA>Kõnealune programm, milles keskendutakse teavitustegevusele, suutlikkuse suurendamisele, oskuste arendamisele ja poliitika elluviimise toetamisele, on samm edasi õiges suunas ja on äärmiselt oluline, et sellesse suudetaks kaasata palju erinevaid avaliku ja erasektori ning valitsusväliseid osalisi, sealhulgas VKEsid.</PARA><PARA>Arvestades vajadust jätkata taastuvenergiaprogrammidega Euroopas, milliseid eelisvaldkondi, täiendusi ja rahastamisvahendeid kavatseb komisjon soovitada programmi jaoks, mis järgneb programmile „Arukas energeetika – Euroopa II” pärast 2013. aastat?</PARA><PARA>Milliseid meetmeid komisjon kavatseb võtta, et kindlustada VKEde veelgi aktiivsem osalemine?</PARA><PARA>Kuidas kavatseb komisjon kindlustada selle tulevase programmi kokkusobivuse ja koostoime muude ühenduse algatustega?</PARA></CONTENT></QUEST>