<QUEST><TI><TI-INTRO>SUULINE KÜSIMUS ARUTELUGA <QREF QID="O-2006-0117-R01">O-0117/06/variant1</QREF></TI-INTRO><TI-RULES-EP>vastavalt kodukorra artiklile 108</TI-RULES-EP><TI-AUTHOR>esitaja: <PERSON ID="28138">Zsolt Becsey</PERSON> <GRPOL GRPOLID="1102">PPE-DE</GRPOL> fraktsiooni nimel</TI-AUTHOR><TI-DEST>Euroopa Komisjonile</TI-DEST></TI><OBJECT OBJID="OBJ0117">Teema: Ungari esitatud statistiliste andmete õigeaegne edastamine ja kontroll</OBJECT><CONTENT><PARA>Pärast septembri keskel lekitatud helisalvestise kaudu avalikuks saanud Ungari peaministri ülestunnistust on tulnud ilmsiks, et Euroopa institutsioonidele majandus- ja rahaliidu järelevalvesüsteemi raames edastatud andmed (sealhulgas prognoosid) ei olnud õiged.</PARA><PARA>See ei ole ELi ajaloos esimene kord, mil üks liikmesriik on eelarveandmete esitamisel neid loominguliselt tõlgendanud, peites täiendavaid riiklikke kulutusi.. Aga suur erinevus Kreeka ja muude näidetega võrreldes peitub asjaolus, et viimatinimetatud juhtumid ei toonud kaasa finantskriisi ega sellele järgnenud karme kokkuhoiumeetmed asjaomases liikmesriigis.</PARA><PARA>Lisaks Ungaris tekkinud eelarvekriisile põhjustas see usaldusväärsuse probleemi Euroopa Liidule seoses komisjoni tegevusega riiklikelt statistika- ja valitsusasutustelt saadud andmete ja prognooside kontrollimisel.</PARA><PARA>Miks ei mõistnud komisjon pärast Kreeka, Portugali, Malta ja teiste riikide kogemusi, et Ungari valitsuse poolt pärast 2004. aasta mais toimunud ühinemist esitatud eelarveprognoosid olid ebareaalsed, eriti arvestades pidevalt ilmsiks tulevaid vastukäivusi, mis kulmineerusid 2006. aasta juulis?</PARA><PARA>Miks võttis komisjon 2006. aasta mais prognoosiasutuste, reitinguagentuuride ja Ungari keskpanga ennustustest hoolimata vastu kevadprognoosi?</PARA><PARA>Kas komisjon leiab, et tegi kõik, mis tema võimuses, või on komisjonil vaja rohkem volitusi ja/või vahendeid oma ülesannete korrektseks täitmiseks?</PARA><PARA>Miks tegi komisjon nõukogule ettepaneku anda Ungarile erakorralist pikendust muudetud lähenemisprogrammi esitamiseks, mis tegelikult võimaldas valitsusel avaldada andmed alles juulis, mille tulemus oli tõsise eelarvedefitsiidi tekkimine aasta jooksul?</PARA></CONTENT></QUEST>