<QUEST><TI><TI-INTRO>SUULINE KÜSIMUS ARUTELUGA <QREF QID="O-2007-0030">O-0030/07</QREF></TI-INTRO><TI-RULES-EP>vastavalt kodukorra artiklile 108</TI-RULES-EP><TI-AUTHOR>esitaja: <PERSON ID="24087">Marcin Libicki</PERSON> ja <PERSON ID="4532">Michael Cashman</PERSON> <COMMITTEE COMMID="827">Petitsioonikomisjon</COMMITTEE>i nimel</TI-AUTHOR><TI-DEST>nõukogule</TI-DEST></TI><OBJECT OBJID="OBJ0030">Teema: Andmete kogumise külastus Andaluusia, Valencia ja Madridi piirkondadesse</OBJECT><CONTENT><PARA>Petitsioonikomisjon kiitis 11. aprillil heaks raporti (PE 386.549) andmete kogumise külastuse kohta Andaluusia, Valencia ja Madridi piirkondadesse, milles käsitletakse nende Hispaania autonoomsete piirkondade ulatuslikke linnaarendusprojekte, mille kohta on esitatud palju petitsioone. Raportis kritiseeritakse teravalt tõsiasja, et nende võimsate linnaarendusprojektide käigus rikutakse tõsiselt tuhandete Euroopa kodanike põhiõigust oma seaduslikult soetatud omandile. Lisaks sellele ei täideta läbipaistvate menetluste puudumise tõttu Euroopa Liidu direktiive riigihangete kohta, ohus on veevarustus ja veemajandust puudutavate ELi direktiivide täitmine ning sageli eiratakse keskkonnakaitset ja bioloogilist mitmekesisust käsitlevaid direktiive. Parlament kiitis 13. detsembril 2005. aastal ülekaaluka enamusega heaks seda teemat käsitleva resolutsiooni Valencia piirkonna kohta, kus on aset leidnud kõige tõsisemad juhtumid. Nii raport andmete kogumise külastuse kohta kui ka parlamendi resolutsioon on edastatud nõukogu eesistujale ning Euroopa Komisjonile. </PARA><PARA>Milliseid meetmeid võtab nõukogu eesistuja, et tagada ühenduse õiguse nõuetekohane kohaldamine ja Euroopa kodanike põhiõiguste austamine, nagu on sätestatud Euroopa Liidu lepingu artiklis 6?</PARA></CONTENT></QUEST>