<QUEST VERSION="2"><TI><TI-INTRO>Suuliselt vastatav küsimus <QREF QID="O-2012-000022">O-000022/2012</QREF></TI-INTRO><TI-DEST><INST TYPE="COM">komisjonile</INST></TI-DEST><TI-RULES-EP>Kodukorra artikkel 115</TI-RULES-EP><TI-AUTHOR><PERSON ID="28120">Simon Busuttil</PERSON>, <PERSON ID="28229">Manfred Weber</PERSON>, <PERSON ID="28193">Jean-Paul Gauzès</PERSON><BRK/>fraktsiooni <GRPOL GRPOLID="2948">PPE</GRPOL> nimel</TI-AUTHOR></TI><OBJECT OBJID="OBJ000022">Teema: Kolmanda riigi õigusaktide eksterritoriaalne mõju ja ELi andmekaitsealased õigusaktid</OBJECT><CONTENT><PARA>Kolmanda riigi õigusaktidel võib olla vahetu eksterritoriaalne mõju ELi territooriumil asuvatele ettevõtjatele ja kodanikele. Sellised õigusaktid võivad olla vastuolus ELi õigusaktidega, näiteks andmekaitse valdkonnas, kus selliste seadustega nagu Medicare Act, FATCA, FISA ja Patriot Act nõutakse Euroopas säilitatavate isikuandmete esitamist USA ametiasutustele.</PARA><PARA>1.  Kas komisjoni arvates võivad kolmanda riigi õigusaktid, näiteks eelnimetatud USA seadused, osutuda ülimuslikuks asjaomaste ELi andmekaitsealaste õigusaktide ning õiguste ja tagatiste suhtes, mida need kodanikele ja ettevõtjatele ette näevad? Kas komisjon teab mõnda muud näidet eksterritoriaalse mõjuga kolmanda riigi õigusaktide kohta, mis on vastuolus asjaomaste ELi andmekaitsealaste õigusaktide ja nendega seotud õigustega?</PARA><PARA>2.  Kas komisjoni on seisukohal, et isikuandmete edastamine kolmandatele riikidele, mida nõuavad näiteks eelnimetatud USA seadused, kujutab endast asjaomaste ELi andmekaitsealaste õigusaktide rikkumist? </PARA><PARA>3.  Milliseid kiireloomulisi meetmeid kavatseb komisjon võtta nende küsimuste käsitlemiseks koos asjaomaste USA ametiasutustega ning mida kavatseb komisjon teha ELi kodanike ja ELis asuvate ettevõtjate õiguste kaitsmiseks ja esindamiseks?</PARA><PARA>4.  Milliseid kiireloomulisi meetmeid kavatseb komisjon võtta selleks, et tagada ELi andmekaitseeeskirjade tulemuslik jõustamine ja et kolmanda riigi õigusaktid ei oleks ELi õigusaktide suhtes ülimuslikud ega muudaks seega viimastes tagatud õigusi ja tagatisi õigustühiseks?</PARA></CONTENT></QUEST>