<QUEST><TI><TI-INTRO>SUULINE KÜSIMUS ARUTELUGA <QREF QID="O-2005-0109">O-0109/05</QREF></TI-INTRO><TI-RULES-EP>vastavalt kodukorra artiklile 108</TI-RULES-EP><TI-AUTHOR>esitaja: <PERSON ID="23868">Monika Beňová</PERSON> ja <PERSON ID="28149">Poul Rasmussen</PERSON> <GRPOL GRPOLID="1103">PSE</GRPOL> fraktsiooni nimel</TI-AUTHOR><TI-DEST>Euroopa Komisjonile</TI-DEST></TI><OBJECT OBJID="OBJ0109">Teema: Areng Slovakkias - Slovakkia Politseiliidu liikmete tööõiguste kahjustamine ja Slovakkia politsei remilitariseerimine</OBJECT><CONTENT><PARA>Slovakkia valitsus on riigi politsei &quot;remilitariseerinud&quot;, mis tähendab, et politsei, raudteepolitsei, vanglate ja kohtute valvetöötajad, riigi julgeolekuamet ja tollitöötajad kuuluvad sõjaväekohtute jurisdiktsiooni alla nii rahu- kui ka sõjaajal. Politseinikke loetakse sõjaväelasteks sõja ajal või sõjaks valmistumise ajal. Tegelikkuses tähendab see seda, et Slovakkia kodanike politseina hakkab alates 2006. aastast tegutsema sõjavägi.</PARA><PARA>Slovakkia Politseiliit OzP Slovakia korraldas seadusliku meeleavalduse, millest võttis osa üle 3000 politseiniku. Pärast meeleavaldust alandas siseminister Vladimir Palko OzP presidendi Miroslav Litva kõrget auastet. Minister Palko on ähvardanud distsiplinaarkaristustega kõiki politseinikke, kes kavatsevad tulevikus meeleavaldustes osaleda. Kas komisjon saab kiiresti selgitada, kas Slovakkia valitsuse tegevus on Euroopa Liidu lepingu artikli 6 rikkumine?</PARA><PARA>Euroopa Liidu lepingu VI jaotise kohaselt on Euroopa Liidu ühise vabadusel, turvalisusel ja õigusel rajaneval ala loomise nurgakivi kodanikele ühesuguste õiguskaitse standardite tagamine kogu ELis. Kuidas me saame eeldada, et politseinikud austavad ELi demokraatlikke õigusi, kui neil ei ole teiste ELi kodanikega võrdseid õigusi?</PARA><PARA>Remilitariseerimise otsusega piiratakse politseinike individuaalseid õigusi, mis on tagatud inimõiguste ja põhivabaduste kaitse Euroopa konventsiooniga ning Euroopa Liidu põhiõiguste hartaga, eelkõige artiklitega 5 ja 6, milles rõhutatakse, et igal kodanikul on võrdne õigus asja õiglasele arutamisele. See on seotud tsiviilkohtuniku erapooletusega. Sõjaväekohtute kohtunikud on aga sõjaväelased ning järelikult ei ole politseinikel teiste ELi kodanikega võrreldes samasuguseid õigusi. Slovakkia valitsuse otsus ei ole seetõttu kooskõlas kõnesoleva Euroopa konventsiooni ja Euroopa Nõukogu Ministrite Komitee soovitusega 2000/10, mis käsitleb Euroopa politseieetika koodeksit.</PARA><PARA>Kopenhaageni kriteeriumides sätestatud Euroopa Liidu liikmesus nõuab kõikidelt ELi liikmesriikidelt ELi põhiväärtustega seotud kohustuste täitmist. Seda on täie selgusega rõhutatud Euroopa Ülemkogu 1993. aasta kohtumise lõppotsuses. Kui Slovakkia valitsus ei täida oma kohustusi ELi liikmena, kuidas kavatseb komisjon tegutseda?</PARA></CONTENT></QUEST>