<QUEST><TI><TI-INTRO>SUULINE KÜSIMUS ARUTELUGA <QREF QID="O-2009-0045">O-0045/09</QREF></TI-INTRO><TI-RULES-EP>vastavalt kodukorra artiklile 108</TI-RULES-EP><TI-AUTHOR>esitaja: <PERSON ID="4303">Helmuth Markov</PERSON> ja <PERSON ID="28137">Kader Arif</PERSON> <COMMITTEE COMMID="810">Rahvusvahelise kaubanduse komisjon</COMMITTEE>i nimel</TI-AUTHOR><TI-DEST>nõukogule</TI-DEST></TI><OBJECT OBJID="OBJ0045">Teema: Vahepealne majanduspartnerlusleping ühelt poolt Euroopa Ühenduse ja selle liikmesriikide ning teiselt poolt Kesk-Aafrika vahel</OBJECT><CONTENT><PARA>1. Kas nõukogu võiks täpsustada:</PARA><PARA>– millised on nõukogu esmatähtsad tegevusvaldkonnad EÜ ja Kameruni vahelise majanduspartnerluse vahelepingu rakendamise toetamisel?</PARA><PARA>– milliseid meetodeid hakkab nõukogu kasutama majanduspartnerluslepingute finantsmõju netosumma arvutamiseks?</PARA><PARA>– milline on käimasolevate banaanisektori läbirääkimiste mõju Kesk-Aafrika banaanisektorile ja mida kavatseb nõukogu teha selle sektori jätkusuutliku tuleviku tagamiseks?</PARA><PARA>– milliseid erimeetmeid kavatseb nõukogu piirkondliku majanduspartnerluslepingu läbirääkimistel pakkuda Kongo Demokraatlikule Vabariigile, kus praegune olukord takistab laiaulatuslike majandusreformide käivitamist?</PARA><PARA>– milliseid konkreetseid toetusmeetmeid kavatseb nõukogu lisada piirkondlikule lepingule, et võimaldada piirkonnal toime tulla finants-, toidu- ja energiakriisiga?</PARA><PARA>2. Kas nõukogu suudab tagada, et:</PARA><PARA>– tulevane majanduspartnerlusleping Kesk-Aafrikaga ei nõrgenda, vaid tugevdab sealsete riikide ühtekuuluvust ja piirkondlikku integratsiooni;</PARA><PARA>– Singapuri teemasid ja teenuseid käsitletaks piirkondliku majanduspartnerluslepingu läbirääkimistel üksnes siis, kui Kesk-Aafrika riigid seda selgesõnaliselt taotlevad, ja et nende teemade läbirääkimisega nõustumiseks ei avaldataks survet; ja et olulised avalikud teenused jäävad läbirääkimistest välja;</PARA><PARA>– Kesk-Aafrika riikidele, kes ei ole vähimarenenud maad ja kes ei soovi sõlmida majanduspartnerluslepingut, pakutakse nende hetkeolukorrale vastavat alternatiivset kauplemiskorda kooskõlas Cotonou lepingu artikli 37 lõikega 6;</PARA><PARA>– nõukogu ei käsitle läbirääkimistel sätteid, mis võiksid piirata oluliste ravimite kättesaadavust Kesk-Aafrika riikides või vähendada nende riikide võimalusi kasutada 2001. aasta Doha deklaratsioonis ettenähtud paindlikkust;</PARA><PARA>– piirkondlik majanduspartnerlusleping ei kujutaks endast lihtsalt Kameruniga sõlmitud vahelepingu ülevõtmist, et piirkondliku majanduspartnerluslepingu läbirääkimised toimuksid majanduspartnerluse vahelepingu läbirääkimistest sõltumatult ning et Kamerun saaks piirkondliku lepingu läbirääkimistel käsitleda uuesti majanduspartnerluse vahelepingu sätteid, mida ta soovib veel kord arutada;</PARA><PARA>– piirkondlik majanduspartnerlusleping on piisavalt paindlik, et võtta arvesse Kesk-Aafrika riikide iseärasusi ning erinevaid vajadusi ja nõudmisi.</PARA></CONTENT></QUEST>